PPk EZ DU BAZTERTZEN ERLIJIO-IKASGAIAREN IZAERA EBALUAGARRIA NEGOZIATZERIK | RELIGIÓN EN NAVARRA ERLIJIOA NAFARROAN\n← EL PP NO DESCARTA NEGOCIAR EL CARÁCTER EVALUABLE DE LA ASIGNATURA DE RELIGIÓN\n«MUNIFICENTISSIMUS DEUS»: EL DOGMA DE LA ASUNCIÓN DE MARÍA →\nSANDRA MONEOREKIN ELKARRIZKETA\nGotzaiek eskatzen dutenaren kontra, Batxilergoan eskeintzea ez da derrigorrezkoa izango, ez baita derrigorrezko hezkuntzako etapa bat\nMADRIL, ABUZTUAK 11\nAlderdi Popularreko Hezkuntza arduraduna eta esparru honetan Diputatuen Kongresuan bozeramaile den Sandra Moneoren arabera, Heziketa Kalitatearen Hobekuntzako Lege Organikoaren (LOMCE) proiektuak Erlijio-ikasgaiari ematen dion izaera ebaluagarria ez da parlamentuko bideratzean «lerro gorri» bat ezta ere sistemaren erreformaren «funtsezko» elementu bat.\nEuropa Pressi eskeinitako elkarrizketa batean, Moneok esan du oposizioaren eta hezkuntza-elkartearen kritikak sortu dituen arauaren aurreikuspen honek aldaketak jasan ditzakeela irailean eztabaidatzen hasiko diren LOMCEren zuzenketa partzialen bideratzean zehar.\n«Legean hezkuntza sisteman berrikuntza bat diren elementuak badaude eta gero datozen asteetan landuko ditugun beste elementu batzuk daude baina nire aldetik oso arriskatua izango litzateke erreformaren laupabost elementutik gora lerro gorriak markatzea», seinalatu du Erlijio-ikasgaiaz galdetu diotenean, bere taldeak «zuzenketa guztiak balioesten ari dela» baieztatu ondoren.\nHorrela, legean Alderdi Popularrak «nekez eztabaidatuko lituzkeen funtsezko elementuak» daude. Hauen artean Moneok ez du Erlijio-ikasgaia sartzen. Bai ordea etapa bakoitzaren amaierako kanpoko ebaluazioak, zentruen autonomiara bideratutako neurriak edo Lanbide Heziketaren planteamendua, «oso funtsezko kontuak direla», seinalatu du.\n«Guk ez dugu inoiz Erlijio-irakasgaiarekin borroka politikorik egin eta ez dugu pentsatzen egitea, beste arrazoi batzuen artean askatasunean sinisten dugulako eta askatasuna da familiek bere seme-alabek Erlijio ikasi dezatela nahi duten edo beste alternatiba bat ikasteko aukera zuzendu behar duena», deklaratu du.\nDiputatu popularrak gogoratu du LOMCEko aurreikuspena «eskaintza nahitaezkoa eta aukera borondatezkoa izan dadila» dela, Eliza eta Estatuaren arteko akordioak jarraituz. Bide honetan, baieztatu du lege honekin, «ez dena Gobernuaren apeta baizik eta hitzarmen bat betetzea», «Erlijioa estudiatzerik nahi ez duen inor egin behar izango du. «Inor ez da Erlijioa ikastera behartzen», errepikatu du.\nZentzu honetan, esan du PPen ez dela kontu honen inguruan «eztabaida hain bizia» ulertzen. Bere iritziz, eztabaida hau gertatu da «alderdiek, Sozialistak batipat, eta baita beste ezkertiar batzuek ere, lege honen inguruko bere diskurtsoa hainbat alderdi ideologikotan eraiki dute, eta batez ere Erlijio-ikasgaiarena mahaigaineratu dute.\n“GUK ALTERNATIBA BAT EMATEN DUGU”\n«Ulertzen dugu alderdi jakin batzuek Erlijioa heziketa-eztabaidaren erdian jartzea, baina esan behar dut sistemaren arazoak beste batzuk direla eta zentzutasun nahikoa eta konpromisoa eskatzen dutela arrakasta duten gainerako herriengandik urruntzen gaituzten elementuetan arreta jar dezagun», erantsi du.\nGainera, Moneok defendatzen du bere proposamenak PSOEren sistema hobetzen duela, honek ez baitu Erlijioren alternatibarik eskeintzen, «heziketa-esparruan ez dagoenean baztertzeko moduko ordurik». «Alderdi Sozialistak Erlijio-irakasgaia alternatibarik gabe emateko modua ‘bai, eskeintzen dizut baina ez dut asko nabari dadin nahi, beharbada nire planteamendua hori ez delako’ antzeko zerbait zen.\nGotzaien Batzarrak aldarrikatutako Erlijioa Batxilergoan ere eskeintzeko betebeharrari dagokionez, diputatuak gogoratu du heziketa-etapa hau «derrigorrezkoaren ondorengoa» dela eta, beraz, ez da Akordioetan isladatzen dena. Horrela, materia honen konfigurazioa kokatuko da «autonomia-erkidegoek esaten dutenaren arabera, eskeini ala ez eskeini ahal izango diren irakaskuntza multzo batekin batera».\nBestalde, legeak aurreikusten duen Herritartasunerako Hezkuntzaren deuseztatzearen inguruan, Moneok «sostengaezina dela ehunka familia beraien seme-alabak hezitzeko oinarrizko eskubidea defendatzearren auzitegietara jo izana eragin zuen irakasgai bat hezkuntza-sisteman mantentzea» esan du.\n«Orain LOMCEk planteatzen duena zera da, guk defendatzen ditugun printzipioak, konstituzionalak bezala, Eskubide adierazpenak, etab., sistema guztiari eragin behar diotela derrigorrezko hezkuntza guztian zehar mantentzen den zeharkakotasunean. Ez dago liskar unerik ezta liskar-eremurik ere, hauen bila dabilenaz gain», gaineratu du.\n5 respuestas a PPk EZ DU BAZTERTZEN ERLIJIO-IKASGAIAREN IZAERA EBALUAGARRIA NEGOZIATZERIK


Patxi Huarte Zaldieroak ‘Arranotxu, Euskal Gerlari Mitikoa’ komiki bilduma aurkeztu du – KULTUR SHAREA\nIkastolen Elkarteak argitaratzen duen Xabiroi komiki aldizkarian plazaratutako Arranotxuren istorioekin albuma osatu du Patxi Huarte Zaldieroa marrazkilariak.\nMarrazkilari nafarrak, Xabiroi aldizkariko zuzendari Dani Fanok eta proiektuaren babesle den Ikastolen Elkarteko lehendakari Koldo Tellituk Arranotxu, Euskal Gerlari Mitikoa aurkeztu dute, Iruñean. Argitalpen berria “Xabiroi aldizkariaren bildumako beste ale bat da, baina ezohikoa. Batetik, ez delako aldizkariak urtero argitaratzen duen bildumaren zati bat, bilduma horretatik kanpokoa da; bestetik, formatua bera ere ez delako Xabiroik argitaratu dituen bildumen berdina. Azkenik, Xabiroiren bilduma bakoitzak istorio bat kontatzen du, hilabeteetan aldizkarian atalka argitaratzen joan diren istorio baten bilduma da zenbaki bakoitza; Arranotxu, aldiz, komiki aldizkariaren zenbaki bakoitzean hasi eta bukatzen den istorio bat da; bilduma, beraz, bina orri dituen hamaika istorioz osatzen da, istorio guztietan Arranotxu eta beste zenbait protagonista errepikatzen diren arren”, azaldu dute.\nFanok kontatu duenez, Zaldieroa 2007. urtean hasi zen aldizkarian lanean Arranotxurekin, eta ordutik, urtero lau istorio argitaratu dira aldizkariaren beste hainbeste zenbakitan. Bilduma egiterakoan, ia istorio guztiak batu dituzte, baten bat kanpoan geratu den arren.\nAma Oihana eta aita Haizearen semea da Arranotxu, Euskal Gerlari Mitikoa. Arranomendin du base sekretua, eta bertan galtzagorriak jo eta su ari dira Arranotxurentzat gailu eta tramankulu desberdinak ekoizten. Orrietan barrena, pertsonaia ugari agertuko dira; mitologikoak eta elezaharretakoak batzuk (Tartalo, Basajaun, lamiak, galtzagorriak, Teodosio Goñikoa…), superheroi amerikar zenbait (Superman eta Batman, esaterako), animalia eta piztiak (basurdeak, herensugeak…), eta, ez beti baina askotan, istorioei sarrera ematen dioten aitona eta bi ilobak, esaterako. Guztiarekin, Huartek unibertso bat osatu du Arranomendi inguruan, eta horren bilduma da Xabiroi komiki aldizkariak aurkeztu duena. Aurkezpenean adierazi duten bezala, Zaldieroak bere sorkuntzan erabiltzen dituen lehengai guztiak ditu bilduma honek ere: “Poetikoa da, umorez lepo dator, ederra eta, batez ere, dibertigarria da”.\nEgilearen hitzetan, heroi baten antitesia da Arranotxu: “Sukaldean ematen du denbora gehiena, ez du sestra maite eta ez du indarkeria atsegin”. Pertsonaia berezia, “gerlari mitikoa” izateko. Pertsonaia nola sortu zuen ere azaldu du marrazkilariak: “Euskaldunon Egunkarian argitaratu nuen istorio batean du iturburua. Orduko hartan, soldadu bat sortu nuen, Orreagako gudura borrokatzera abiatu zena, baina behe-lainoarekin galdu, eta ez zena gudura iritsi. Etxera itzuli eta bere ohiko bizitzari heldu zion”. Xabiroi aldizkarirako urte batzuk geroago berreskuratu eta moldatutako pertsonaia da, beraz, Arranotxu.\nMitologiara ere jotzen du egileak, baina bere begiradarekin. “Mitologiak erakarri bezala uxatu egiten nau. Mitologiari buruzko liburu asko begiratzen dut, baina bakar bat ere ez dut erosi. Oso ilunak dira irudiak”. Huartek, beraz, pertsonaia mitologikoak umorearen ikuspegitik eraman ditu orrialdeetara.\nXabirioi komiki aldizkaria eta aldizkariak urtero argitaratzen dituen bilduma guztiak adin guztietarako pentsatuak direla azaldu du Fanok, aitortu duen arren, istorio batzuk ez direla zehazki adin guztietarako. “Arranotxu, ordea, bai; egiazki adin guztietarako pentsatua eta egina da, eta horretan Patxi Huarteren eragina erabatekoa izan da, berezko trebezia handia duelako adin guztietara iristeko egiten dituen istorio guztietan”.\nTags: Arranotxu Euskal Gerlari Mitikoa, Ikastolen Elkartea, Patxi Huarte Zaldieroa, Xabiroi, zaldieroa\nMintzalasai euskararen aldeko festibala astelehenean hasiko da Miarritze, Angelu eta Baionan\nItxaro Borda idazleak Zilarrezko Gehitu Saria irabazi du


2020(e)ko Urr 21, 21:54\nPentsatzen hasita nago, beharbada, gelditzen zaigun osasun mental apurra ez galtzeko modu bakarra albisteak irakurtzeari uko egitea izango dela...\n2020(e)ko Urr 21, 17:51\nAiiiii, koldarrok! Orain txolloa bukatzen zaizue eta merkatu berriak bilatu behar dituzue, ezta? Naftalina usaina ez duzue sekula gainetik kenduko.\nFrantzisko aita santuak homosexualen arteko bikote zibilak babestu ditu https://www.berria.eus/albisteak/188630/frantzisko-aita-santuak-homosexualen-arteko-bikote-zibilak-babestu-ditu.htm\n2020(e)ko Urr 21, 17:44\nDatu pribatuen izurriaz eta teknologia burujabetzaz mintzatuko dira Euskarabildua jardunaldietan https://www.argia.eus/albistea/pandemia-garaian-datu-pribatuen-kudeaketaz-eta-teknologia-burujabetzaz-mintzatuko-dira-euskaraldia-jardunaldietan\n2020(e)ko Urr 20, 20:00\nEta irabazi zein ez, Eva Perez-Ponsen poesia bilduma hau irakurriko dudala uste dut 😂 #2020AzarorakoProposamenak\nZaharkitze programatua https://www.erein.eus/liburua/zaharkitze-programatua\n2020(e)ko Urr 20, 19:54\nRamon Saizarbitoriaren Lili eta biok da nire #2020AzarorakoProposamenak. Aurrekoan Ehun metro irakurri nuen eta ikaragarri gustatu zitzaidan, ea hau https://www.erein.eus/liburua/lili-eta-biok\n2020(e)ko Urr 20, 07:20\n'Neskamearen ipuina': beste ezinbesteko distopia bat euskaratu du Txalapartak https://www.argia.eus/blogak/boligrafo-gorria/2020/10/20/neskamearen-ipuina-beste-ezinbesteko-distopia-bat-euskaratu-du-txalapartak/\n2020(e)ko Urr 18, 00:01\nErdi Aroan kokatutako istorioa bat irakurtzen ari naiz eta pasarte batek aspaldi irakurritako liburu bat gogorarazi dit. Migratzaile baten bidaia kontatzen zuen orduko hark eta gauez egindako bus bidai baten irakurri ostean, lehengusu txikiari oparitu nion. Orduz geroztik ez naiz sekula izenburua gogoratzeko gai izan.\nGogoeta laburbilduz: zenbait herrialdeetan Erdi Aroa pairatzen jarraitzen dute geurean desadostasun politikoa sudurra musukotik ateraz erakusten dugun bitartean.\n2020(e)ko Urr 17, 07:37\nAEBtako liburudenda honetako bezeroek #Amazonen erosten dute gero eta gehiago, eta Amazonek bere ohiko estrategia zikinak erabiliz, liburudenda zukutzen eta azkenik ordezkatzen ari da. Munduko milioika komertzio desberdinetan gertatzen ari den zerbait da, baita EHn ere.\n"Ez baduzu Amazon munduko saltoki bakarra bihurtzerik nahi, ez erosi bertan"\n"Amazon, utzi distopia Orwelli mesedez"\nLiburudendaren webgunea: https://www.greenlightbookstore.com/\n2020(e)ko Urr 16, 09:42\nApple bi hippyk sortu izanak ez du ezer aldatzen (Apple Inc. zuritzea II) https://www.argia.eus/blogak/dabid-martinez/2020/10/16/apple-bi-hippyk-sortu-izanak-ez-du-ezer-aldatzen-apple-inc-zuritzea-ii/\n2020(e)ko Urr 13, 21:58\n#Dendaostekoak aurrera doa eta sentsazioa gazi-gozoa daukat. Zenbait pasarte erabat interesgarriak dira eta herria dendatik ulertzeko zera hori aberasgarria iruditzen zait.\nBaina, momentu batzuk lauak geratzen zaizkit eta inora ez iristeko aurrera egiten ari naizela iruditzen zait noizbehinka. Bidaia gisa gozagarria da, asko gustatzen zait mimoa, testuingurua... baina ez dakit nahikoa ote den.\nAmaitzeko asmoa daukat, honezkero jakin nahi dudalako nora eramango nauen 🤓\n2020(e)ko Urr 13, 16:39\n@aldatsa ikusi duzu hau? Beste egunean aipatu zenuenaren haritik. Hacktoberfest - Linux Hispano https://www.linuxhispano.net/2020/10/06/hacktoberfest/\n2020(e)ko Urr 13, 16:32\nArmintzara txitxi izar bat ekarriko dut nire Pedro Ximenez ardo murrizketa bikainarekin. Eta itxura guztien arabera, astebete egongo gara saltsa "apur" hau jaten 🙀\n2020(e)ko Urr 08, 00:08\n2020(e)ko Urr 10, 20:19\nIkertzaile berdinek antzeko emaitzak lortu zituzten Dublingo autobus batean egindako probetan ere.\nTranbia eta autobusen metalezko egiturek Bluetooth uhinak islatzen dituzte eta pertsonek absorbatu. Ondorioz, seinalearen indarraren eta distantziaren arteko korrelazioa ahula da.\nGarraio publikoa #koronabirusaren zabalkundea detektatzeko aplikazioak erabilgarriak izan daitezkeen ingurune bat da, baina ikerketa hauetatik emaitzak oso kaskarrak direla ondorioztatzen da.


Gas ihesaldi batek urpeko sutea piztu du Petroleos Mexicanosek (Pemex) Mexikoko Golkokoan duen plantan, Campecheko kostaldetik gertu.\nSutea 5:15ean (tokiko ordua) jazo zen, ekainaren 2an. Petrolio enpresako iturrien arabera, Pemexen ur azpiko instalazioko tutuetako bat hautsi eta gas ihesaldia eragin zuen. Langileak bost orduz aritu ziren sua itzaltzeko lanetan.\nReuters agentziak Pemexek argitaratutako txostena bildu du. Bertan, enpresaren bozeramaileek azaldu dute "trumoi ekaitz batek eta euri-jasa bortitzek" eragin zutela hodiaren haustura. Albiste agentziaren informazioaren arabera, enpresako tripulazioak nitrogenoa erabili zuen sua itzaltzeko.\nMexikar konpainiako arduradunek jakitera eman dutenez, ez da zauriturik egon, eta enpresak ohi bezala ekin dio lanari. Hala ere, konpainiak ikerketa abiatuko du, istripuaren nondik norakoak argitzeko.\nIragan ostiralekoa ez da Pemex enpresan jazo den lehen ezbeharra. Izan ere, antzerako sutea piztu zen apirilean, Veracruzeko plantan. Orduan, baina, zazpi langile zauritu ziren, eta enpresak lana eten behar izan zuen.\nGreenpeacek erregai fosilak erabiltzea salatu du\nIstripuak itsasoan eragindako kalteak argitzeko dauden arren, ingurumenaren defentsan lan egiten duten organizazioek gogor salatu dute gertatutakoa. Greenpeacek, kasu, adierazi du Pemexen gertatutakoak agerian utzi duela erregai fosiletan oinarritutako energia eredua arriskutsua dela.\n"Erregai fosilen eredu estraktibistak egunero jartzen gaitu arriskuaren aurrean", esan du Gustavo Ampugnani Greenpeace Mexikoko zuzendari exekutiboak. Gainera, herrialdearen eredu energetikoa aldatzeko garaia heldu dela azpimarratu du.\nMiyoko Sakahitak, Bioaniztasunerako Zentroko ozeano programako zuzendariak, berretsi du Mexikoko Golkoko irudiek erakusten dutela "itsaso sakoneko zulaketak zikinak eta arriskutsuak" direla.


Herri Ondarea :: Solomoa-eta zapata-kaxan Bizkargira\nBizkargin makailaoa jaten zan, eta amak solomoa be eukiten eban oriotan gordeta, txarriarena. Bizkargi egunerako jan barik ixten eben, ezin akabau. Lurrezko lapiko baten eukiten ebezan, eta txorizoak be bai. Orioa gero etorri zan, orduan koipetan eukiten eben; txarriaren koipea urtu eta han ipinita. Solomoa mehe-mehe eginda; gero, arrautzeagaz eginda ipinten eban amak. Gernikan urtean zapata pare bat-edo erosten bazan, edo albokoak bi edo euki ezkero, hareri eskatzen jakon kaxa bat, jatordua eroateko. Han barruan eroaten zan aza-orrian batuta. Ez papelik, ez albalik, holangorik pentsau be ez; lehenengo urteetan ez zan egoten.


| Txema Auzmendi: “Nire kasua historia batean dator, beste bat gehiago naiz injustizia baten aurrean”euskaljakintza\nBy ihintza on 2008(e)ko maiatzak 25 in solasean\nEgunkaria kasuan interes handia daukat, gori-gorian dagoen gaia dugu eta buruari bira asko eman dizkiot eta ematen jarraitzen dizkiot gertaera honen zergatia ulertu nahian. Horregatik, bere azalean bizi duen bati elkarrizketa egitea bururatu zitzaidan, nire buruko nahaspila atontzea nuela xede.\nTxema Auzmendi 1949an jaio zen Ordizian. Egun, Donostiako Jesuiten etxean bizi da eta Herri Irratian egiten du lan, bere beste zeregin askoren artean. Giza eskubideen alde gogor lan egin du, Gipuzkoako Foru Aldundiak sari bat eman ziolarik ordainetan. Duela bost urte arte Egunkariako kontseiluko idazkari gisa aritu zen lanean, Euskal Herriaren aurka eginiko zapalkuntza bat dela medio Egunkaria kasuko auzipetu izatearen zama gainean izatera iritsi zen arte. Zigor eskaerei dagokienez, Auzi nagusian 14 urteko espetxealdia eta 15 urteko inhabilitazioa eta, Auzi ekonomikoari dagokionez, berriz, 26 urte eta lau hilabateko espetxealdia eta 32.891.150 euroko isuna ezarri diote.\nDonostian izan nintzen ostegun arratsalde batean, berarekin adostua nuen hitzordura, hainbeste itxarondako solasaldia gertu nuela. Momentu hartan Herri Irratian zegoen, Jesuita etxearen alboan aurkitzen den bere lantokian. Azken pisura joan behar nuen, seigarrenera. Iritsi nintzen azkenean, gero eta gutxiago falta zen bera ezagutzeko! Halako batean, bera agertu zen; han zebilen aurrera eta atzera, batekin eta bestearekin txantxetan, giro sobera atseginean. Irribarre zabal batez agurtu ninduen. Sekulako meritua eman nion, horrelako egoera lazgarrian egonikâ€¦ Irratsaioak grabatzen dituzten gelan sartu eta hantxe eman genion hasiera gure elkarrizketari.\nJesuita, kazetaria, giza eskubideen bultzatzaile eta defendatzaileaâ€¦ nola definituko zenuke zeure burua?\nBeno, ni gizona, euskalduna, kristaua, jesuita, orden horretan ondo. Gero, bada interesatzen zaidan latinezko esaldi bat, ederra nire gusturako, gizakiari dagokion oro niri dagokit dioena. Latinez da esaldia, baina orain ez datorkit burura. Edozein esparru, arlo eta harantzago pertsona berdin dago injustizia eta bidegabekeria egoeranâ€¦\nHERRI IRRATIAâ€¦ DESKUBRIMENTU BAT.\nBeste lan askoren artean, Herri Irratian ere egiten duzu lan. Zer da zuretzat Herri Irratia? Zer eman dizu urte luze hauetan? Eta zuk zer eman diozu berari?\nHogei urte pasa ditut Herri Irratian lanean eta niretzat mundu berria izan da, ni ez bainengoen prestatuta horrelako lan batean sartzeko; bizitzak aukerak eskaintzen ditu eta horietako bat izan zen. Azpeitian hasi nintzen, euskal giro bete-betean eta hori Euskal Herria ezagutzeko beste bide bat izan zen, jende askorekin harremana, jende asko ezagutu, ezberdinak denakâ€¦ Gure herrian zein aberastasun dagoen ere erakutsi dit, pertsonei dagokienez, mugimenduei dagokienezâ€¦ Deskubrimendu bat, horrela definituko nuke. Azpeitian eta Bilbon izan nintzen hona etorri baino lehen eta deskubrimendu honen aurretik mundua txikiagoa da, zure munduan zaudeâ€¦ eta irrati hau oso ona izan da niretzat, oso positiboa. Herri Irratia, gainera, bai Euskara eta baita euskal kultura eta politikarekin ere, oso konpromiso handia duena izan da, jende ona duena eta konpetentea. Ikasteko bide ziurra.\nNik zer eman diodan? Nik uste hori entzuleek esan behar luketela. Nik nire saioak egin ditut, eta ahal dudan guztia eman izan dut, baina beste batzuk dira hori esan behar dutenak.\nGIZA ESKUBIDEEN SARIA ESKURATZEAâ€¦ â€œSENTSAZIO BIKOITZAâ€\nGiza eskubideen saria eman zizun Gipuzkoako Diputazioak duela lau urte inguru, pertsonen eta, batez ere, gizarte esklusioa jasaten dutenen giza eskubideak bultzatu eta defendatzeagatik eguneroko jardunean. Zer sentitu zenuen sari honen berri izan zenuenean?\nPoza sentitu nuen eta, beste alde batetik, mundu zoro batean bizi garen sentsazioa. Garai hartan, pixka bat lehenago, harrapatu ninduten eta gintuzten Egunkaria kontua zela eta. Orduan, batzuentzat ETAko kideak, ETArekin kolaboratzen genuenak ginen, Egunkarian denak ginen gaizto. Zenbaitentzat, gainera, egia izango da hori guztia eta, hori dela eta, gauza tristeak sufritu izan ditut familian eta inguruan. Beste alde batetik, zure gertuko pertsonak diren horiek sari bat merezi duzula esaten dizute, nik eta nire taldeak, nire izenean bada ere. Beraz, poza eta aldi berean hainbat galdera. Erotuta gaude? Non gaude? Sentsazio bikoitza.\nEGUNKARIAKO LANAâ€¦ â€œGOXOA, ESPERIENTZIA ZORAGARRIAâ€.\nAdministrazio Kontseiluko idazkari izan zara Egunkarian sartu zinenetik itxi zuten arte. Zein izan da zure egitekoa urte horietan?\nBerez, niretzat, oso lan goxoa izan da. Oso ederra zen horrelako enpresa txikia, baina aldi berean erraldoia, bizirik eta martxan jartzeko indarra izan genuela ikustea. Euskal munduan egunkari bat egunero, astelehenetan salbu, kalean egotea, euskara bizian, langile gehienak gazteak direla, kobratu ere gutxi, militantziaâ€¦ esperientzia zoragarria izan zen. Nik hasieran artikulu batzuk idazten nituen elkarrizketa moduan igandero azken orrian, baina ez zen hainbestekoa egiten nuen lana, astean behin egiten genituen bilerakâ€¦ Ni gehien liluratzen ninduena dirurik trukean jaso gabe langileon lanerako grina eta indarra ziren, gauza handietan pentsatu gabeâ€¦ Handia euskara maitatzea zen, herri honi horrelako tresna edo baliabide garrantzitsua eskaintzea, gure hizkuntza salbatzeko bidean inportantea eta baita gure nortasun bidean ere, euskaldun bezala iraun ahal izateko. Hori izan zen gure abiapuntua eta poliki-poliki bidean egindako ahalegina, nire ustean asmatutakoa. Esperientzia, beraz, zoragarria izan zen; nire zeregina, txikia. Gu azaltzen gara, baina lana beste batzuek egiten zuten gehiago. Batzuetan aurpegia jartzea tokatzen da etaâ€¦\nEuskaldunon Egunkarian egindako lanagatik zaude epaiketaren zain, euskara indartzeko lanean aritzeagatik, euskara maitatzeagatikâ€¦ Azalduko al zeniguke nolatan sartu zen Herri Irratiko esatari jesuita Egunkariako idazkari izatera?\nBeharbada Herri Irratiak egin ninduen zenbait tokitan ezagun eta zenbait talde eta pertsonarentzat Txema Auzmendi, batez ere, irratiaren bidez eman zen ezagutzera. Jendeak bazekien ni jesuita nintzela; beraz, eliza katolikoko kidea. Orduan, uste zuten Egunkariak eliza esparruko jendea behar zuela eta horregatik jo zuten nigana. Niri lantxo hori proposatu zidaten eta onartu egin nuen. Herri Irratiko kidea, jesuita, elizako kidea eta apaiza gainera, betiere, horrek ezagunago egiten ninduelarik. Horrek eragina izan zuelakoan nago. Nire presentzia horretan â€œgarrantzitsuaâ€ zena, nolabait esateko, beste zenbait esparru ordezkatuta zeuden bezala, elizarena ere ordezkatzea zen. Nire kasua da hau, baina baziren gehiago ere, Pablo Agirre Bartziategiâ€¦, talde txikitan ez bazen ere, hasierako sortzaileetan ni bezalaxe egon direnak.\n2003ko otsailaren 2Oaâ€¦ â€œHARRIDURA, SUFRIMENDUAâ€¦ OROITZAPEN GOGORRAKâ€\nEgin dezagun jauzi 2003ko otsailaren 20ra, Euskaldunon Egunkaria itxi eta atxilotu zintuzten egunera. Zeintzuk dira egun lazgarri horren inguruan dituzun oroitzapenak? Eta inkomunikatuta emandako ondorengo bost egunetakoak?\nOroitzapen txarrak, gogorrak. Nik bezalako hitzak erabili ditut momentu haiek adierazteko eta beste batzuei entzun izan diet antzeko esperientzia bizi izan zutela. Infernua ez dakigu zer den, batzuetan hau infernua da esaten duzu, etxean, senideen artean edo lantegian gerta daitekeen egoera baten aurrean, baina gutxitan gertatzen zaizu horrelako indefentsio, errespeturik gabeko eta inolako gizatasuna agertzeko aukerarik ematen ez dizun egoera bat. Niri, behintzat, ez zitzaidan horrelakorik inoiz gertatu. Niretzat gogorrena hori izan zen, gauza edo objektu baten gisa tratatzea, pertsona ez bagina bezala, bai nire kasuan eta baita gainontzekoenetan ere. Burua makur beti, ezin aurpegira begiratu. Ni ez ninduten jo, ez zidaten poltsarik eta horrelako tortura fisikorik egin; psikologikoa bai, ordea. Hala ere, oroitzapenak izugarri gogorrak dira, tristeak, inori opa ez diodan zerbait da.\nBestalde, atxilotu nindutenean, harridura zen nagusi nire barnean, nola liteke hau? galdera eginez neure buruari. Gaueko ordu batak eta laurden aldera etorri ziren etxera eta ea horrelakorik ez al nuen espero galdetu zidaten. Espero? Ez, inoiz ere ez. Hori izan zen nire erantzuna. Inoiz ez naiz ibili horrelako gauzetan, edo ETArekin, edo lapurretan edota beste gauza batzuetan. Orduan, ez nuela hori espero izateko motiborik esaten nien. Harridura, sufrimendua, inpotentzia, indefentsioa eta pertsona orok dugun duintasuna ez errespetatzeaâ€¦ Hori izan zen niretzat gogorrena, txarrena.\nInkomunikatua, espetxeratua, dirutza baten truke askatua etaâ€¦ espetxeratze eta isun handi bat ordaintze bidean. Noizbait pasa izan al zaizu burutik honelako gertaera eta egoerak zuk bezalako pertsona bati atxikiak egon zitezkeenik? Nola uler dezake pertsona batek zure lekuan, kazetaria, jesuita izaki, gaizkile bati moduan eginiko kondena edo zigor hau? Nola barneratu?\nBeharbada, uler daiteke ez delako kasu bakarra historian. Historian, Euskal Herrian, Frankoren garaian, gerraren garaian, apaiz izateagatik hildakoak izan dira, gaizkile balira bezala, abertzale zirelako besterik gabe afusilatuak. Historian atzera begira, nazismoaren garaian, Von Hefer teologo handia hil zuten naziek, bere aurkako froga arrazionalik izan gabe, ezin esan baitzitekeen gaizkilea zenik edo ez dakit nor hil zuenik. Maximiliam Clover frantziskotarra ere hor dago. Kontzentrazio kanpamendu batean familia bateko aita hil behar zutela ikusi zuenean, bere burua eskaini zuen eta gupidarik gabe hil zuten. Ameriketan ere, kristau izateagatik gizonezko, emakumezko, apaizâ€¦ asko hil dituzte. Adibidez, El Salvadorren sei jesuita eta bi emakume hil zituzten unibertsitate batean, eta ez gaizkile zirelako, baina bai gaizkiletzat hartuak. Hauek ejertzitoak hil zituen, El Salvadorreko armadak. Orduan, bakearen izenean.\nNik uste, beraz, kasu asko direla historian, estatuaren arrazoia edo â€œla razÃ³n de estadoâ€ aipatuz. Edo beste â€œarrazoiâ€ batzuengatik, Ebanjelioan agertzen den bezala, batzuentzat inportanteagoa da arrazoi handi bat pertsona baten bizia baino. Orduan, zoritxarrez, nik uste betidanik ez bada ere, gizakia elkarrekin bizitzen hasi denetik egon dela dinamika hau historian. Batek boterea eduki eta botereari eusteko eta aurkaririk ez izateko bestea zapaltzea. Ia betidanik izan dugun dinamika da hauxe. Horregatik, ez dut hartzen horrelako gauza gogor bat balitz bezala eta, beharbada, horrek lagundu dit, horrek eman dit argia, nire kasua historia batean datorrela ulertzeko. Hiritar asko pasa izan dira egoera horretatik, apaiz izan gabe, baina apaizak ere izan dira tartean. Beraz, beste bat gehiago injustizia baten aurrean!\nEpailearen aurrera eraman zintuztenean deklaratzeari uko egiteko gai izan zinen. Izan zenitzakeen ondorioak jakinik, nondik atera zenuen ezetz esateko indarra?\nNire kasuan, beharbada jo ez nindutelako, poltsarik egin ez zidatelako eta horrelako tratu txarrik jaso ez nuelako, ez nuen galdu psikologia aldetik neure buruaren dominioa, neure buruaren jabe izan nintzen. Iruditu zitzaidan injustizia handia egiten ari zirela gurekin, nirekin, eta orduan barrutik, aurrez aipatu ditudan horiekin lotura sumatzen nuen. Ni kristaua naiz eta, ziegan nengoela, Jesusen irudia etortzen zitzaidan. Gizon on bat irudikatzen nuen, inori minik eman gabea, behintzat. Epaitua izan zen eta hil egin zuten, injustizia izugarria. Berak hori gorrotorik gabe eraman zuen eta barruan indar izugarria eman zidan. Kate batean zaude, beste bat gehiago zara, eta ni, kristau izanda, Jesusen irudiak indar izugarria eman zidan.\nâ€œEZ NAUTE JO; BAI, ORDEA, UMILIATU ETA GAIZKI SENTIARAZIâ€\nKartzelatik irten bezain pronto, torturak salatu zituen Martxelo Otamendik, duela gutxi Joan Mari Torrealdaik ere torturak pairatu zituela onartu zuen telebistako saio batean. Oso gai atsegina ez bada ere, kontatuko al zeniguke zein izan den zure esperientzia? Barruan zinela, gertaera hauen berri izan al zenuen?\nNire esperientzia ez da izan Martxelorena eta bezain gogorra. Niri Guardia Zibil batek galdetu zidan, Â¿Usted no declararÃ¡ como declaran otros que le hemos golpeado o que le hemos torturado? Eta nik, orduan, Si ustedes no me pegan, yo no dirÃ© que me han pegado erantzun nion. Ez naute jo, ez didate poltsarik egin, ez didate burua uretan sartu eta uretan itoarazteko bidean jarriâ€¦ Bai, ordea, umilatu eta gaizki sentiarazi, zure burua bakardadean eta indefentso ikusiz. Oso oso gaizki, hori guztia oso garbi sufritu dut. Besteen egoera ere sumatzen zen. Oihuak entzuten ziren, baina ez zen ezertxo ere ikusten. Bosgarren eguna amaitzean, Audientzia Nazionalera eraman gintuzten. Nik bi lagun ditut gogoan, autoaren barruan ikusi nituenak. Bata, Joan Mari Torrealdai zen, zerbait agurtu ninduen eta nahiko ondo zegoen, hitz egiteko moduan zen behintzat. Bestea, IÃ±aki Uria zen. Ez zuen hitzik ere egin. Nik, orduan, neure baitan zera galdetzen nuen: Nola egon behar du? Zer egin diote? Izan ere, oihuak entzun ziren, baina nik orduan ez nekien zehatz-mehatz nor zen oihuka aritu zena, gero jakin genuen gehiago. Pello Zubiriren kasuan bai, ahotsagatik edo ezagutu egin nuen eta banekien bera zela paretaren kontra buruz edo kolpatua zena. Kasu berezia izan zen Pellorena, baina bestean imajinatu egin behar zenuen zer gertatzen ari ote zen. Nirea txarra izan da, baina giro osoa zen itogarria, oso oso gogorra.\nEUSKAL HERRIA, MADRILâ€¦ â€œMOTA EZBERDINEKO BI KULTURA, DISTANTZIA HANDI BATEK BANATUAKâ€\nDonostiako manifestazio erraldoia, Egunkaria libre lelopean antolatutako Andoaingo Martin Ugalde parkeko ekitaldi jendetsuaâ€¦ Euskal Herrian auzi honek sortu duen gogoeta eta babesa, zergatik ez da Madrilera iritsi? Hainbestekoa al da Euskal Herriaren eta Madrilen arteko distantzia?\nBeharbada ez da horrenbestekoa geografikoki, baina distantzia izugarria badago eta erraz gainditu ezin dena. Nik uste, azken batean, nik juezari aipatu nion puntua dela gakoa, Usted no entiende que pueda haber una militancia en pro de una lengua porque la lengua castellana gracias a Dios estÃ¡ salvada, tiene millones de hablantes, estados que le apoyan, y el euskera tiene al Gobierno Vascoâ€¦ ezta Nafarroako gobernua ere, orain zertxobait gehiago egitekotan bada ere. Militantziaren beharra zegoen, berak galdetzen zidan ea zenbat kobratzen genuen, baina guk ez genuen soldatarik Egunkarian; nik ez nuen, Joan Marik ere ezâ€¦ edo, bestela, kobratzen zutena oso gutxi zen, Egunkarian militantziagatik egiten baikenuen lan. Gero jakin nuen gizon hori, del Olmo epailea, hiru urtez Durangon egon zela eta horrek izugarri harritu ninduen. Nire barnean pentsatzen nuen honek bazekiela Euskal herria zer den, zein arazo daudenâ€¦ Durango euskalduna da eta giro horretan bizi izan bazenâ€¦ Batzuetan ea gizonari sufriarazi egin genion edo pentsatzen jartzen naiz.\nArgi dago, mota ezberdineko bi kultura direla eta batetik bestera salto handia dagoela. Bata ttikia da, salbatzeko bidean lan handia egin behar duten biztanle eta kideez osatua; eta, bestea, kultura erraldoia, zabaltzen joan dena eta herri ttiki bat izatea eta bertako kultura maitatzeagatik salbatzeko saiakera hori egitea zer den ulertzen ez duena. Zurea den hori inork ez dizu salbatuko, zuk salbatu behar duzu, hori da daukagun dohaia, zuk aurrera eramatea nahi duzu eta besteek ere aurrera eraman dezaten desio duzu. Nik uste madrildar eta espainiar askok ez dutela ulertzen, zorionez ez baitute euren kultura arriskuan eta ez baitakite zer den zure nortasunaren seinalerik garrantzitsuena galtzear ikustea, eta herri bat izateko gogoa izan eta herri hori ezin osatua, ez politikoki eta ezta kulturalki ere, lege ezberdinak daudelako Iparraldean (frantziar estatua), Nafarroako Komunitateanâ€¦\nHonek guztiak ondoez handia dakar, baina baita zenbait euskaldunek euren hizkuntzarekiko duten konplexua, mespretxuaâ€¦ ere . Zenbat gauza ikusi ditugun eta sufritu ditugun! Askotan ondare gisa jaso ditugu zenbait sentimendu, Frankoren garaia, horren aurreko guztiaâ€¦ Askori galde-erantzun bat sortuz barnean: euskara zertarako? Sufritzeko bakarrik! Nik uste hor gauza asko daudela. Distantzia hori geografiak baino gizartea, kulturaâ€¦ bezalako kontzeptuek handitzen dute zulo edo eten hori. Nik ez dakit zer egin daitekeen edo nola egin daitekeen zubi hori eraikitzeko. Guk ez dugu ia indarrik gaur egun, egin dezakeguna kulturalki gure burua defendatu, zaindu, babestu, euskara maitatu eta aurrera ateratzea da. Horretarako babes bat behar dugu, babes soziala, ekonomikoa eta politikoa Europan, bestela zaila ikusten dut. Frantziako joera ikusita ere Euskararen biziraupena oso zaila da. Hor dagoen arazoa handia da, niri ere gainezka egiten dit, nire gainetik dago. Distantzia handia da, bai Madrilekin, bai Parisekinâ€¦\nERAKUNDEEN, ALDERDIEN, ZEREGINAâ€¦ â€œEGIN DUTENETIK HARATAGO JOATEN EZ BADIRAâ€¦â€\nZer egin dezakete edo zer gehiago egin dezakete erakunde edo alderdiek Egunkaria auzian gertaturikoa konpontzen laguntzeko eta hemendik aurrera horrelakorik gerta ez dadin?\nBeraiei galdetu behar. Ez dakit zer egin behar den; izan ere, guri apoioa eta babesa eman digute, Lehendakariarekin ere nik uste esker ona besterik ez dugula. Herritar askori eskerrak emateko aukera ematen didazu, bai goierritarrei eta baita beste guztiei ere, babesa eman digutelako manifestazioetanâ€¦\nEusko Jaurlaritza eta gobernuari dagokionez, egin dutenetik haratago joaten ez badira, ez dugu segurantzarik; izan ere, Madrilek arrazoi politikoengatik gure kultura zapaldu eta zenbait euskaldun zigor ditzake. Nik uste, beharbada, herritarren artean estrategia berri batean pentsatzeko garaira iristen ari garela; desobedientzia zibila, indarkeria aktiborik ezaâ€¦ horrelako zerbait. Beharbada utopia handia da, baina Gandiren bideaâ€¦ Biolentziazko irteera ikusi dugu eta noraino garamatzan, sufrimendura. Ez dut uste Madrilek ezer emango duenik, guk gure lana, gure borroka egin behar dugu, indarkeria eza aldarrikatu. Liderrak behar ditugu eta sortuko dira hori txertatuko balitz herritarren artean, baina egoera zaila da. Lehenengo munduan bizi gara, eroso, eta ez da erraza.\nEGIN ETA EGUNKARIAREN ITXIERAâ€¦ â€œ EUSKARA ETA EUSKAL HERRIAREN INDARTZEA GELDIARAZTEKO TRESNAâ€\nBai Egin, bai Egunkaria, hain txikia eta aldi berean hain handia den gure herri honen hizkuntza txikiaren sustatzaile ziren, beste zenbait komunikabideren antzera. Uste duzu, estatu espainiarrean euskalgintzaren bultzatzaile hauek euskara indartu eta, era berean, Euskal herria indartzearen beldur direla?\nNik baietz uste dut eta hori deklaratu nuen hasiera-hasieratik. PPren kasuan eta PSOEk neurri handi batean estatu kontzepzio berbera dute, berdina ez baldin bada ere, zorionez federalismo aldetik gehiago eusten dutenak PSOEn PPn baino badira. Hala ere, oro har Espainia handia da, badira hizkuntza batzuk, baina azkenean nahikoa da espainolarekin. Euskal Herrian hala erakutsi digute, behintzat, PSOE eta are gehiago PPkoek; izan ere, oso gutxi dira euskaraz ondo dakitenak eta moldatzen direnak. Badira zorionez dakitenak, baina oso gutxi. Hizkuntzarekiko maitasuna, estimazioa nik behintzat ez dut ikusi, ez naiz fio horrelako politikariek izan dezaketen planteamenduazâ€¦ Orduan, arlo horretatik, ez dut gauza handirik espero. Guk egin behar dugu lan hori, hemen egin behar dugu. PSOE â€œvasquistaâ€ izango balitzâ€¦ Ez dakit horrelakorik lortuko dugun Euskal Herrian, oraindik ez dugu lortu behintzat. Badirudi Katalunian baietz, PSCrekin.\nNiretzat galdera handia da eta seguruenik guk ere ez dugu zerbaitetan asmatu gure lanean. Hemengo historia gogorra izan da, frankismoarena, etorkin uholdea handia izan daâ€¦ eta hori dena asimilatzeko guk ez genuen indarrik, kapazidaderik. Frankoren lege zorrotzak, egurraâ€¦ Zentzu horretan ez naiz batere baikorra, optimista. Pertsonak gara, barnean dugu herria eta badaude aurrera ateratzen laguntzen diguten indarrak. Horrek guztiak ematen dit itxaropena, baina egoera erraza, Espainia gure aldeâ€¦ nik ez dut horrela ikusten, ez dut sinesten. Egongo dira pertsona onak eta horretarako prest daudenak, bainaâ€¦\nBABESLE GUZTIEIâ€¦ â€œESKER ONA ETA GURE ALDE EGITEN JARRAI DEZATELA, BEKARRIK EZINGO DUGU EZER EGINâ€\nZu eta gainontzeko inputatuei babesa eskaini dizueten guztiei zerbait esan nahiko bazenieâ€¦\nBatez ere, eskerrak. Esker ona ateratzen zait, sentitu dugun gertutasuna, babesaâ€¦ sekulakoa izan da. Baita ere, esango nieke gure kasuan behintzat, ez ahazteko oraindik etorriko direla momentu gogorrak. Eskatuko diegu herritarrei, Euskal Herriko herritarrei, gure alde egiteko, zer ez dakigu, nola ere ez, manifestazioetan edo planto eginez. Zoritxarrez etorriko dira une latzak eta guk bakarrik ezingo dugu ezer egin. Orduan, herritarrei, berriz ere, euren laguntza eskatu beharko diegu. Ez dezatela ahaztu gure kasua ere hortxe dagoela.\nETORKIZUNEANâ€¦ AITA SANTU?\nEtorkizunera begira helburuak izango dituzulakoan nago. Jomuga horietako bat izan al liteke Aita Santu kargua eskuratzea?\nEz, inoiz ez. Beste tentaldi batzuk baditut, baina hori ez da tentaldia niretzat. Aitortu behar dut, hala ere, horrek kartzelatik irteten lagunduko balit onartuko nukeela, infernu horretan ez bizitzearren edozer egingo bainuke. Osterantzeanâ€¦ ez, ez dut horretarako balio, hori beste mundu bat da, nire bizitzaren zati izatea nahi ez dudan mundua.\nElkarrizketan bere izaera argi islatu delakoan nago. Hitz onak besterik ez ditut bera deskribatzeko, ezin ezer txarrik esan, ezin onartu gauzak aldatzen ez badira etorkizunean jazoko zaiona. Injustizia, hori da elkarrizketa honen ostean burura etorri zaidan lehen elea, hau da egoera deskribatzeko hitzik egokiena, ez nahiko nukeena, egokiena. Ezin hobeto tratatu ninduen, oso modu atseginean. Bera kazetari izanik, sekula ahaztuko ez ditudan eta etorkizunean balioko izango ditudan zenbait aholku ere eman zizkidan.\nwww pocer world3d net - 2008(e)ko azaroak 6\nwww pocer world3d net…\nreincarnated scholars raft robed?diversionary?plurality …\ncorrect strategy - 2008(e)ko azaroak 9\nacids accelerometer surgeons preacher!acuity blinding!…


2017 urriak 13 - 2017 urriak 20\nIturfest mikro-jaialdi artistiko bat da, eta bigarren urtez jarraian Bilboko Iturribide eta Prim kaleetan egingo da...\nKultura garaikidearen jaialdia, astebetekoa, Bilboko Iturralde auzoaren testuinguruan egiten dena. Auzoko jaialdia da Iturfest, auzoarekin, auzoarentzat eta auzoagatik egiten dena, auzotarrentzat zein auzoan ibiltzen direnentzat.\nArte eta kultura garaikidea egunerokotasunera ekartzea, jendea eta sortzaileak elkarrengana hurbiltzea, egunerokotasuneko errealitatea bestelako begirada batetik ikusteko eragin handiko keinu txikiak proposatzea, egunerokotasuneko espazioak eta denborak artetik eta artearekin eraldatzea eta partekatzea.\nPublikoa ez da bakarrik ikuskizun edo ekitaldietara joaten dena, publikoa leku horietan dabilen erabiltzailea ere bada, bere ohiko espazioak beste ikuspuntu batetik jasotzen dituena, zirrikitu bat sortuz; eta horren bitartez beste aukera batzuk, beste harreman-dinamika batzuk eta, beraz, eztabaidarako espazio bat sortzen dira.\nAuzoko espaziorako eta denborarako berariazko proiektuak egitera gonbidatzen dira artistak eta, halaber, beste jarduera batzuk ere egiten dira auzotarrekin, tailer erakoak. Iturfest zonako memoria jasotzen ari da, auzotarrekin topaketak eginda, eta edizio honetan argitalpen bat editatuko dugu, bildutako informazioarekin.\nEdizio honetan parte hartuko duten artistak: Helena Goñi, Jose Jurado, Gorka Olmo, Adelita Husni-Bey, Beñat Krolem, Ana Capilla, Saioa Olmo, Sahatsa Jauregi.


urria 2014 - Jendartean\nUztartu al daitezke Euskal Curriculuma eta LOMCE?\nEuskal Curriculuma osatzea helburu duen Heziberri 2020 planaren baitan, ikastetxeetan landu beharko liratekeen edukien curriculuma zehaztu du Eusko Jaurlaritzak. Zirriborroa helarazi die hezkuntza komunitateko hainbat eragileri eta hilabeteko epea eman die ekarpenak egiteko. Lehenengo begiratuan, bi asmori erantzuteko nahia ageri da dokumentuan: batetik, Euskal Herriko historia, geografia eta errealitatea jorratzen dira edukietan; eta bestetik, LOMCE legeak agintzen eta ebaluatzen dituen...\nIsilik geratu nintzen\nBankariak hipoteka ordaindu ezin zutenen bila etorri zirenean, isilik geratu nintzen, ni ez baininduten etxetik kanporatu. Poliziak herri mugimenduak eta ahots kritikoak eraso zituenean, isilik geratu nintzen, ni ez nindutelako atxilo eraman. Politikariek etorkinak jarri zituztenean jomugan, ez nuen protesta egin, ni ez nintzelako etorkina. Enpresariek langileak, gazteak, emakumeak, haurdunak, langabeak… zanpatu zituztenean, isilik geratu nintzen, nik lan duina...\nObuluak izoztea, kontziliazio tranpatia\nMónica de Oriolek botatakoak eta gero, emakumeen ibilbide profesionala mintzagai da berriz, Apple eta Facebookek martxan jarriko duten neurria medio: obuluak izozteko aukera emango eta ordainduko die enpresak langileei, urte ugalkorrenak lanari buru-belarri eskaini ahal izateko eta seme-alabak gero izan ditzaten, zaharragoak direnean. Eskaintzen dituzten abantaila ugarien artean, bat gehiago baino ez dela diote enpresa hauetako buruek, beti ere emakumearen hobe beharrez, profesionalki...\nHaurdun geratzen direnak legez babestea akatsa da, Espainiako Enpresarien Elkarteko presidentearen esanetan\n“Emakume bat haurdun geratzen bada eta arrazoi horregatik umea izan ondorengo 11 urteetan ezin bazaio lanetik kaleratu, nor kontratatuko du enpresariak? Nahiago dut 45 urte baino gehiago edo 25 baino gutxiago dituen emakumea kontratatu, bestela, zer egingo dugu arazoarekin?”, adierazi du berriki Mónica de Oriol Espainiako Enpresarien Elkarteko presidenteak. Emakume batek, “zuzendaritzako postu batera iristeko, edo funtzionario batekin ezkondu behar du, edo umeak oso gustuko dituen...\nEuskalfobia ikasgeletara darama UPNren estrategia politikoak\nUPNk irakaskuntza publikoan egin dituen murrizketa bortitzak eta hainbat ikastetxetan dituzten azpiegitura arazoak, ingelesez ikasteko martxan duen PAI proiektu txapuzeroa (diseinatu zuen taldeak dimisioa aurkeztu du dagoeneko) edo LOMCE legeak eragingo dituen lardaskeriak ez dira kezka iturri José Iribas Nafarroako Hezkuntza kontseilariarentzat. Beste bat da UPNren obsesioa: euskalfobia larria dauka eta berriak ez zaizkigun diskurtso eta mehatxuei ekin die beste behin, ikastetxeetan...


Erradiologia digitala - Universal Mutua\nErradiologia digitala gure zentro guztietan\nErradiologia digitala jo daiteke medikuek erabiltzeko irudien sistemetan, azken hamarkadan. izandako aurrerapen teknologiko nagusitzat. Irudiak lortu, ezabatu, aldatu eta ondoren bidali daitezke ordenagailuen sarera. Urte gutxitan, ikusiko dugu X izpietarako argazki pelikula erabiltzeari guztiz utziko zaiola. Analogia egokia eta ulertzeko erraza da argazki kamera tradizionalak kamera digitalengatik ordezkatzea.\nErradiologia digitalak onura handiak ekartzen ditu. Medikuak bereizmen handiko pantaila batean irudia ikusi dezake eta baita txosten bat igorri ere esplorazioa egin eta minutu gutxira.\nDagoeneko, irudiak ez dira leku bakar batean gordeko, baizik eta elkarrengandik hainbat kilometrotara kokatutako hainbat medikuek aldi berean ikusi ahal izango dituzte. Horrez gain, gaixoak X izpien irudiak disko konpaktu batean eraman ahal izango ditu beste medikuarengana edo ospitaletara eraman ahal izateko.\nMutua Universalean, gure zentro guztietan X izpien tresnerien digitalizazioa egin dugu.\nHorrek aurrerapen handia ekarri du probetan erabiltzen den erradiazio dosiak murrizteari dagokionez, plaka tradizionalak erabiltzeari utzi baitzaio, eta baita X izpien hondakinak murrizteari dagokionez ere.\nOhiko pelikularen erradoliogiarekin alderatuz, erradiologia digitalak aukera ematen digu:\nHornidura eta produktu kimikoak kendu eta erradiazio mailak gutxitu.\nIragazpen digitalak eskaintzen dituen aukerei esker irudi kalitate hobea lortzea.\nGoi bereizmenak salbuespenezko kontrastea eskaintzen du, 65.000 gris mailekin, zeinek medikuari sistema tradizionalek baino zehaztasun handiagoa duen diagnostikoa egitea ahalbidetzen duen.\nKomunikabide digitalen bidez informazioa metatu eta bidali.\nGure instalazioak ikusi nahi dituzu? Argazki galeria honetara sartu


'Piztiak bizi diren lekuan' antzerki musikatuaren aurre estreinaldia - - Tolosaldeko ataria\nPedro Mari Otaño eskola\n'Piztiak bizi diren lekuan' antzerki musikatuaren aurre estreinaldia\nPedro Mari Otaño eskola 2019-01-11 17:56\nAsteartean, Villabonako Gurea antzokian izango da emanaldia, 11:15ean. Pedro Mari Otaño ikastetxeko Lehen Hezkuntzako ikasleekin batera, San Millan eskolakoak eta Villabonako Flemingekoak izango dira ikusle. Guztira, 251 ikasle izango dira.\nMaurice Sendaken ipuin klasikoan oinarritutako antzerki musikatuaren aurre estreinaldia izango da Villabonako Gurean. Zizurkilgo Pedro Mari Otaño eta San Millan eskolako eta Fleming eskolako zuzendari diren Gema Chopeitiak, Mintxa Agirrek eta Jexux Quesadak egingo dute antzerki musikatuaren aurkezpena.\nPedro Mari Otaño eskolak beste bi ekitaldi ere antolatu ditu hurrengo urteetarako:\n-Urtarrilak 24, osteguna. 17:00etan bi urteko ikasgelan haurrei zuzendutako ipuin kontaketa egingo da Kontalari2 taldearen eskutik. Sarrera doakoa da eta bi urteko edozein haurrei zuzendutakoa.\n-Urtarrilak 26, larunbata. 11:00etan Pedro Mari Otaño eskolako ate irekien jardunaldia egingo da.


Europaren etorkizuna erabaki zuen borrokaldia\nHistoria > Foruen galera\nGasteizen edonork identifikatu dezake Andra Mari Zuriaren plazan dagoen monumentua. Bonapartistek orain 200 urte galdutako bataila oroitzen du. Nahitaezko irudia gidaliburu turistikoetan. Kale-izendegian ere presentzia nabaria duen jazoera da eta, hala ere, gasteiztarrek ez dute ondo ezagutzen. Nazioartean, ordea, Gasteiz Europako mapan kokatu zuen.\n1819an Westall R.Ak Londresen egindako Gasteiz grabatua. Bertan ikus daiteke JosÃ© Bonaparte hiritik ihesean.KMK\nXXI. mende hasieran, Gasteizko Andra Mari Zuriaren plaza eraberritzeko proiektua abian jarri zenean, eztabaida bizia sortu zen haren erdian dagoen monumentuarekin, arrazoi estetikoak medio. Gutxik zekiten zehazki monumentu horrek oroitu nahi zuena zer zen, askorentzat hortik kendu behar ez izateko arrazoi nagusia “betidanik egon delako” zen. Monumentua 1813ko Gasteizko Batailaren mendeurrena gogoratzeko paratu zuten 1917an, eta Gabriel Borrás eskultoreak egina da, harriz eta brontzez. “Gasteizko Batailari” goiburua darama, eta behealdean “Espainiako independentziari” esaldi polemikoa ere bai.\nEuropa osoan interes, taktika eta joko ugaritako gerra zabalduta zegoen Napoleonek bere inperioaren hedapena hasi zuenetik. Hainbat herrialdeen arteko gerra hartan nork bere buruaren alde egiten zuen, eta Euskal Herriko erakunde eta herritarrek ere modu horretan jokatu zuten. Bada, Gasteizi, gudaldi handi eta konplikatu hartako erabakigune bilakatzea suertatu zitzaion. Napoleondar inperioaren azkenaurreko hatsa izan zen –Waterloon eman zuen azkena–. Orduz geroztik, Arabako hiriburuaren izena Europako hamaikatxo toki eta idazkitan aurki dezakegu.\nGasteizko 1813ko batailari atzerrian ematen dioten garrantziaz ondo jabetuta dago Emilio Larreina. Bere semea Eskozian ikasten ari zela, unibertsitateko irakasle batek “Wellingtonen Gasteiz”-ez galdetu zion. Bere aita Gasteizko Batailan aditua zela erantzun zion. “Ordutik, nire semea ez zen unibertsitatean biziko, irakaslearen etxean baizik”.\nLarreina, Gasteiz 2013 Elkarte Historikoaren lehendakaria da. Gaiaz idatzi den libururik zehatzenetakoa (La Batalla de Vitoria 1813. El fin de la aventura) argitaratu zuen 2009an. Liburua idazteko batailaren ibilbidea egiten zuenean, arrunta zitzaion ingelesak aurkitzea. “Gaur egun gehiago dakite batailari buruz Ingalaterran Gasteizen baino”. Hala dio, Patxi Vianak ere, elkarteko idazkariak.\nIngelesen gutizia, frantsesen salbazioa\nIberiar Penintsulako Gerran edo Espainiako Independentzia Gerran (1808-1814), Gasteiz gune estrategiko bihurtu zen. Bailenen galdu ondoren José Bonapartek Montehermosoko jauregian ezarri zuen bere gortea. Okupazioaren momenturik gorena 1813ko ekainaren 21ean jazo zen, batailaren egunean.\n“Napoleonen 60.000 soldadu iritsi ziren –dio Larreinak– eta hurrengo egunean 80.000 ‘aliatu’ (britainiarrak, portugaldarrak, espainiarrak…), haiei kontra egiteko prest. Arabako lautadan 170.000 lagun pilatu ziren, halakorik ez zen ikusiko XX. mendeko 70eko hamarkadara arte. Batailaren egunean, goizeko zortzietan, kanoikadak entzuten hasi ziren herritarrak. Egun osoa kanoikadak entzuten, gero eta gertuago: lehenengo mendietan, gero lautadan…”.\nFrantsesek euren ihesaldian zeramaten gehiegizko zamak, garrantzi handia izan zuen batailaren epilogoan. Gasteiztik Frantziara joateko bide naturala, Debako haranetik igarotzen dena, itxita zegoen Durana herriaren parean. Horregatik, Aguraina abiatu ziren gaurko Gasteizko Santa Luzia auzoan barrena. Bide hori jarraituz muino bat igaro behar zuten. Ezinezkoa zen hori gurdiekin igarotzea, eta militarrek eta ihesean zihoazen beste hainbat familiek, zeramaten guztia utzi behar izan zuten. Hara zer dioen orduko bertso batek:\nKotxe ta karromato,\nlitera ta burdi,\nBitoria'n gelditu da\nbertan dabe itxi,\nezta lotsa gutxi.\nTropa aliatuek pertsekuzioa eten zuten altxor hura jasotzeko; antza, haien buru Wellington jeneralari ez zitzaion batere gustatu, horrek salbatu baitzuen frantziar gudarostearen zati handiena.\nGasteiz kalte handirik izan gabe libratu bazen ere –hirian ondasun ugari zituen Miguel Ricardo de Álava jeneralak esku hartu zuelako–, ez zen berdin gertatu frantsesek aurrerago bisitatu zituzten herriekin. Gosez eta egarriz, Aguraina iritsi ziren eta herria arpilatu zuten.\nGasteiztarrek etxean giltzapetuta bizi izan zuten bataila hura, zer gertatuko zen jakin gabe. “Frantsesen porrota benetako askapena izan zen Gasteizko gizartearentzat”, dio Jose María Ortiz de Orruñok. Historia Garaikidean doktore da Ortiz de Orruño, EHUko irakasle, eta Gasteiz 2013 elkarteko kidea bera ere: “Arpilatzeak eta zerga itogarriak jasan zituzten sei urteko okupazioan”. 1800 inguruan 6.500 biztanle bizi ziren Gasteizen. Gerra garaian, ostera, 20.000tik gora izatera iritsi ziren, tropak barne.\nOrtiz de Orruñoren esanetan bizitza oso desorosoa zen harresien barruan, soldaduentzako kuartelik ez zegoen eta hainbeste jenderentzako ogia egiteko laberik ere ez: “Soldaduek herritarren etxeetan hartzen zuten ostatu, mailaren arabera. Konde eta markesek jeneralei egiten zieten abegi, eta herritarrek, soldadu soilei”.\nAziendak ere murrizketa latza jasan zuen gainpopulazioaren ondorioz. Nekazariek idi-pareak eta animaliak galdu zituzten. Soldaduen esku geratu ziren, nola materiala garraiatzeko hala besterik gabe jateko. “Uztak ere galdu zituzten, aziendak elikatzeko erabili baitziren. Borrokaldi hark urte osorako gosea ekarri zuen, uzta jasotzeko sasoian gertatu baitzen”, dio EHUko irakasleak.\nFiskalitate progresiboaren aurrekaria?\nVienako Batzarrean (1819) nazioarteko hitzarmena sinatu zuten, Frantzia eragindako ezbeharrak ordaintzera behartzeko. Galerak konpentsatzearren, euskal diputazioek kalte guztien kontua egin zuten. Azkenean, ez zuten ezer jaso, Espainiak, potentzia handiaren izaerarik gabe, presioa egiteko gaitasun oro galdu zuelako. Ortiz de Orruñok garbi du: “Prusiarrek, austriarrek eta beste guztiek kobratu ondoren, diputazioen txanda iritsi zenean, ez zegoen dirurik”.\nOkupazioak iraun zuen bitartean, frantsesek ogasuna proportzionalki arrazionalizatu zutela esan ohi da. Bada, irakasleak ñabardura txiki bat dakarkigu: “Xedea ez zen gizarte bidezkoagoa egitea, biztanleria ustiatzea baizik”. Napoleonen politikaren arabera, okupazioa okupatuek ordaindu behar zuten. 1810ean Araba, Bizkaia eta Gipuzkoa Thouvenot jeneralaren agindupeko administrazio-barruti bakar batean gelditu zirenean, enperadoreak argi utzi zion dirurik ez ziola bidaliko Paristik.\nEgoera horri aurre egiteko, Thouvenotek bi berrikuntza ekarri zituen: zergen unibertsaltasuna –denek ordaindu behar zuten, nobleziak eta elizgizonek barne– eta proportzionaltasuna –norbanakoaren aberastasunaren arabera ordaintzea–. Dena den, neurri liberal horiek bazuten itzalik: “Kausa inperialaren” aldeko ekarpena saritzeko, ordainagiriak diru gisa onartu ziren herri-ondasunen enkantean, ezer balio ez zuten paper-zatiak, alegia.\n“Espainiarra da beste ezer izan nahi ez duena”\nEmilio Larreinaren iritziz paradoxikoa da kontua. Napoleonek Gasteizen lehenik eta Waterloon ondoren galdu eta hiruzpalau urte geroago, Europa osoa altxatu egiten da “hiritarrak izan nahi dutelako, eta ez subditoak”.\nNortasun nazionalaren kontzeptu abstraktua, askatasun eta eskubideen garapenarekin ulertu behar da, bai Euskal Herrian –liberalismoaren eta tradizionalismoaren arteko tentsioak gerra karlistetan izan zuen adierazpenik gorena– eta bai Europa osoan. Ortiz de Orruñoren esanetan “guretzat funtsezkoak diren kontzeptuak –askatasuna, berdintasuna–, duela 200 urteko ikasketarik gabeko baserritarrentzat zentzugabekeri hutsa ziren”.\nDena den, “askatasunen eta eskubideen” frantziar ereduak utzi du bestelako ondoriorik. XIX. mendearen hasieran Frantzian bizi zen biztanleriaren erdiak baino ez zuen frantsesa ezagutzen. Euskara, bearnera, okzitaniera, bretoia, alemana, eta beste hainbat hizkuntza hitz egiten ziren lurraldean. Eugene Weberrek Peasants Into Frenchmen lanean deskribatzen duenez, errealitate hartatik gaur egungora prozesu luze bat jazo da.\nFaktore askok eragin dute, baina garrantzitsuena, Frantziako Estatuaren gaitasun nazionalizatzailea izan da, armada eta eskola errepublikarraren bidez: “Frantzia eta Espainia oso errealitate ezberdinak dira. Frantzian XIX. mendearen amaieratik oso argi daukate zer den frantziar izatea, eta hala izan nahi dute dituen abantailengatik. Espainian kontrakoa gertatzen da. Cánovas del Castillok esaten zuen bezala: ‘Espainiarra da besterik izan ezin duena’” dio Ortiz de Orruñok.\nGasteiz 2013 Elkarte Historikoa orain hiru urte sortu zuten hainbat pertsonek, bakoitzak bere alorretik ekarpena egiteko asmoz. Orain arte zenbait ekitaldi antolatu dituzte, eta zerrenda luzea dute oraindik gaiari jarraipena egiteko: ibilbideak Gasteiz bonapartistatik eta 1813ko gudu-zelaitik; bataila antzezteko egitasmoa; 150. urteurrena ospatzeko zabaldu zen Arabako Arma Museora bisita gidatuak… Batailaren memoriarekin loturiko zenbait proiektu ere abian dira. Esaterako, Álava jeneralaren biografia eta haren artxibo pertsonala argitaratuko dituzte, Sancho El Sabio Fundazioarekin sinaturiko hitzarmen baten bidez.\nElkarteko eragileen ustez, gaiak erakarpen turistiko handia izan dezake ongi aprobetxatuz gero. Hiri napoleondarren europar sarean sar liteke Gasteiz: “Europako toki askotan berrehungarren urteurrena oroitzeko egingo diren ekintzak ezagutu nahi dituzte” dio Vianak.\nArabako Diputazioko kultura sailak 80.000 euro aurreikusi ditu oroimen ekitaldietarako –besteak beste, National Army Museumean dagoen Álava jeneralaren ezpata ekartzeko–, eta Gasteizko udalak beste 95.000 euro: “Hiriko kultur programazioaren parte garrantzitsu” izango omen da urteurrena, Encina Serrano PPko Kultura zinegotziaren esanetan. Dena den, oposizioko alderdien ikuspegi politiko ezberdinak eta krisi ekonomikoak ez dute adostasunik ekarri urteurrenaren inguruan.\n“Si vis pacem, para bellum” esaldi latinoa datorkio gogora Ortiz de Orruñori. Bakea nahi baduzu, gerrarako presta zaitez. Eta buelta eman dio: “Bakea nahi baduzu, ez ahaztu gerraren lazturak. Europak bere sasoirik onena bizi ez badu ere, ez da ahaztu behar momentu txarragoak egon zirela. Eta garai hartan, Gasteiz funtsezko erreferentzia bilakatu zen”.\nKanal honetan artxibatua: Foruen galera\nForuen galera kanaletik interesatuko zaizu...


Irekia Eusko Jaurlaritza - Gobierno Vasco :: Gobernu Kontseiluak legeak eta dekretuak egiteko baldintzak arautzen dituen lege proiektua onartu du (Gobernu Bilera 2021-3-23)\nGobernu Kontseiluak legeak eta dekretuak…\n2021-03-23ko Gobernu Kontseiluaren Akordio nagusiak\nXedapen Orokorrak Egiteko Prozeduraren etorkizuneko Legeak araudia egiteko prozedura arindu eta sinplifikatu egiten du\nHerritarren parte-hartzearen eta gardentasunaren behar eta eskakizun berrietara egokitzen da, eta genero ikuspegiaren azterketa indartzen du legeak egitean\nGobernu Kontseiluak gaur onartu du Xedapen Orokorrak Egiteko Prozeduraren Lege Proiektua, Eusko Jaurlaritzak bere lege eta dekretuak egiteko bete behar dituen fase eta baldintza guztiak arautzeko bidea. 2003koa den aurreko Legea eguneratu nahi du, prozedura premia berrietara eta parte-hartzearen, eraginen ebaluazioaren eta gardentasunaren eskakizunetara egokitzeko.\nEusko Legebiltzarrera igorriko den etorkizuneko arauak berrikusi egiten du xedapen orokorrak egiteko prozedura, xedapenei zorroztasun eta kalitate berme handiagoa emateko. Horrela, efizienteagoa eta eraginkorragoa izango da eta Administrazioa modernizatzen lagunduko du, izapideak konzentratuz, karga burokratikoak murriztuz eta bitarteko elektronikoak bultzatuz.\nXedapen orokorrak egiteak garrantzi handia du, esku-hartze publikoak gizarte bizitzaren esparru guztietan eragindako arau-ugaritasunagatik eta gizarte egoera eta harreman guztietan eragina duten konplexutasunagatik. Botere publikoen parte-hartzearen, gobernantza onaren, gardentasunaren eta ebaluazioaren eskakizunak gero eta handiagoak dira, eta gero eta eragin handiagoa dute administrazioaren esparru guztietan. Egitasmo honekin arintasuna eta koherentzia indartzen dira arau prozeduretan.\nEkimen honek legeak eta dekretuak egiteko prozedura sinplifikatzea eta laburtzea du xede. Horretarako, zenbait fase ezartzen ditu, epe tasatuekin, araua egiteko beharrezkoak diren izapideetarako, betiere kalitateari eta berme juridikoei eutsiz eta, gainera, fase bakoitzean egin beharreko urratsak zehazten dira.\nLege honek, halaber, aurrerapauso kualitatiboa ekarriko du emakumeen eta gizonen arteko benetako berdintasun politiketan. Indartu egiten du genero ikuspegiaren azterketa eta neurri zuzentzaileak aurreikusten ditu Eusko Jaurlaritzak legeak eta dekretuak egiteko prozeduran.\nEkimenak arauak egiteko prozedura modernizatzen du, gaur egun indarrean dauden gobernantza onaren balioei erantzuten baitie eta plangintza, herritarren partaidetza eta digitalizazio premiekin bat egiten du. Ildo horretan, etorkizuneko lege honek arauen eta dekretuen izapidetze erabat digitala egiteko betebeharra jasotzen du, eta gardentasunez azaldu beharra bermatzen du. Azkenik, herritarrei kontsulta egiteko epe bat irekitzera behartzen du, Eusko Jaurlaritzaren webgune ofizialaren bidez. Xedapen arau-emaileen idazketa eta izapidetze elebidunari buruzko aurreikuspenak ere jasotzen ditu, bai eta Aldizkari Ofizialean argitaratzeari eta hark finkatutako testuak egiteari buruzkoak ere.\nEtorkizuneko legeak zioen azalpen, 28 artikulu -bi kapitulutan bilduta- xedapen gehigarri bat, xedapen iragankor bat, xedapen indargabetzaile bat eta hiru azken xedapen ditu. Eusko Jaurlaritza lege hori aurrera ateratzen saiatu zen aurreko legealdian, baina helburu horrekin egindako lan parlamentarioak bertan behera geratu ziren, 2020ko otsailaren 11n Eusko Legebiltzarra desegin baitzen.


#Kazakhstan Nursultan Nazarbayev-en lehen presidentea eta 80 urte bete zituen nazioarteko harremanetan.\nAigul Kuspan, Kazakhstan Belgikako Erresumako enbaxadorea eta Kazakhstango Errepublikaren Europar Batasuneko misio-burua, Kazakhstango lehen presidentearen Nursultan Nazarbayev-en bizitza eta lorpenak aztertzen ditu.\n6ko uztailaren 2020an, 80 urte bete ziren Kazakhstango Errepublikako Lehenengo presidentearen - Elbasy Nursultan Nazarbayev -. Nire herrialdea Sobietar Batasuneko zati bat izatetik nazioarteko harremanetako konfiantzazko bazkide izatera igotzea (EB eta Belgika barne) lehen lehendakaria eman behar zaion lidergoaren arrakasta istorioa da. Herrialde bat eraiki behar zuen, armada bat ezarri, gure polizia, gure barne bizitza, errepideetatik hasi eta konstituziora. Elbasy-ek kazakiar jendearen iritzia 180 gradutara aldatu behar izan zuen, erregimen totalitarioetatik demokraziara, estatuaren jabetzatik jabetza pribatura.\nKazakhstan nazioarteko harremanetan\nKazakhstango lehen presidente ohi Nursultan Nazarbayevek erabaki historikoa hartu zuen 1991n, munduko laugarren arsenal nuklearrari uko egitea, Kazakhstan eta Asiako Erdialdeko eskualde osoa arma nuklearrik gabe utz zezaten. Mundu guztia guretzat leku baketsu bihurtzeko duen nahia handia dela eta, Kazakhstan eta Mundu osoko estatuetako kide bikaina da.\nDiplomazia proaktiboa Kazakhstanen burujabetza eta segurtasuna bermatzeko eta herrialdeko interes nazionalen sustapen koherentea izan zen. Bektore anitzeko lankidetzaren eta pragmatismoaren printzipioak oinarritzat hartuta, Nursultan Nazarbayev-ek harreman eraikitzaileak ezarri zituen Txina, Errusia, Asia Erdiko herrialdeekin eta Munduko gainerako herrialdeekin.\nEuropako eta nazioarteko ikuspegitik, Lehen Presidentearen ondarea ere ikusgarria da: Nursultan Nazarbayev-ek bere bizitza konpromisoa hartu du eskualdeko eta nazioarteko bakea, egonkortasuna eta elkarrizketa laguntzen. Bere Europako kideekin, EB-Kazakhstan Elkartekidetasunerako eta Lankidetzarako Hitzarmenaren (EPCA) mugarrirako oinarriak ezarri ditu. Nazioarteko integrazio- eta elkarrizketa-prozesu ugari abiatu zituen, besteak beste, Astanako Bake Eztabaidak Siriari buruz, Nazio Batuen Batzar Nagusiaren ebazpenak Proba Nuklearren aurkako Nazioarteko Egunaren deialdia, Asiako Elkarreraginei eta Konfiantzarako Neurriei buruzko Konferentzia (CICA), Shanghaiko Lankidetza Erakundea ( SCO), eta Turkic Speaking States-en Lankidetza Kontseilua (Turkic Council).\nNulturismo Nazarbayev 2018ko NBEren Segurtasun Kontseiluan\nKazakhstanen presidenteak Europan Segurtasunerako eta Lankidetzarako Erakundea (OSCE) 2010ean eta NBEko Segurtasun Kontseiluak 2018ko urtarrilean (mundu osorako segurtasun gaietarako agenda osatzen dutenak) erakutsi du arrakasta eta bideragarritasuna aukeratu ditu Nursultanek. Nazarbayev nazioarteko eremuan.\nOSCEren gailurra Nur-Sultan, 2010\nKazakhstan Europako Batasuneko bazkide garrantzitsua eta fidagarria da. Bere Europako aldeekin, lehen presidenteak 1ko martxoaren 2020ean indarrean sartu zen EB-Kazakhstan Partekatutako Lankidetza eta Lankidetza Ituna (EPCA) mugarri izateko oinarriak ezarri ditu. Akordioak Kazakhstan-Europako harremanen etapa berriaren hasiera markatzen du. eta epe luzera eskala osoko lankidetza eraikitzeko aukera zabalak eskaintzen ditu. Ziur nago Akordioaren aplikazio eraginkorrak merkataritza dibertsifikatzeko, lotura ekonomikoak zabaltzeko, inbertsioak eta teknologia berriak erakartzeko aukera emango digula. Lankidetzaren garrantzia merkataritza- eta inbertsio-erlazioan ere islatzen da. EBk Kazakhstango merkataritza bazkide nagusia da, kanpoko merkataritzaren% 40 ordezkatzen duena. Nire herrialdeko atzerriko inbertitzaile nagusia ere bada, atzerriko zuzeneko inbertsio osoaren (% gordin)% 48 hartzen du.\nNursultan Nazarbayev eta Donald Tusk\nBelgika eta Kazakhstan arteko aldebiko harremanak\nBelgikako Erresumaren enbaxadore gisa egiaztatuta nago, pozik nago Kazakhstan eta Belgikaren arteko harremana etengabe sendotu delako nire herrialdearen independentziaz geroztik. 31ko abenduaren 1991n, Belgikako Erresumak ofizialki aitortu zuen Kazakhstango Errepublikaren estatu subiranotasuna. Nazarbayev presidentearen bisita ofiziala Belgikara 1993an hasi zen aldebiko harremanen oinarria, Boudewijn I erregearekin eta Jean-Luc Dehaene lehen ministroarekin topo egin zuenean.\nNursultan Nazarbayev zortzi aldiz bisitatu du Bruselak, azkenaldian 2018. Belgika eta Kazakhstan arteko kultur trukeak goi mailako bisitetatik haratago egin dira. 2017an gure herrialdeek aldebiko harremanaren 25. urteurrena ospatu zuten. Maila handiko bisitak ere egin dira Belgikako alderditik Kazakhstanera. Jean-Luc Dehaene lehen ministroa 1998an egin zuen lehen bisita, baita 2002an, 2009an eta 2010. urtean Philippe Belgikako printzea eta erregeak egindako bi bisitak ere, parlamentu arteko harremanak elkarrizketa politikoa indartzeko tresna eraginkor gisa garatzen ari dira.\nPhilippe erregearekin bilera\nHarreman diplomatiko sendoak etengabe garatzen ari dira merkataritza harreman onuragarriak elkarri lagunduz. Belgikaren eta Kazakhstanen arteko truke ekonomikoek ere hazkunde handia izan dute 1992az geroztik, energia, osasun, nekazaritza sektoreetan, portu artean eta teknologia berrietan lankidetzan aritzeko lehentasunezko arloekin. 2019an, merkataritza trukeen kopurua 636 milioi eurotik gora izatera iritsi zen. 1ko maiatzaren 2020etik, Belgikako aktiboak zituzten 75 enpresa zeuden erregistratuta Kazakhstanen. Belgikako ekonomiaren inbertsioen bolumena 7.2 bilioi eurokoa izan da 2005etik 2019ra bitartean.\nHarrera ofiziala Egmont jauregian\nLehen presidentearen ondarea\nNursultan Nazarbayev lehen presidenteak 1990 eta 2019 urteen artean zuzentzen du nire herrialdea. 1990eko hamarkadaren hasieran, Elbasyek gidatu zuen herrialdea Sobietar post osoa Sobietar eremu osoa kaltetu zuen finantza krisian. Aurreko erronkak itxaroten ari ziren Lehen Lehendakariak 1997ko Ekialdeko Asiako krisiari eta 1998ko Errusiako finantza krisiari gure herrialdearen garapenari aurre egin behar izan zionean. Hori dela eta, Elbasy-ek hainbat erreforma ekonomiko jarri zituen abian ekonomiaren beharrezko hazkuntza bermatzeko. Denbora horretan, Nursultan Nazarbayev-ek gainbegiratu zuen petrolioaren industria pribatizatzea eta beharrezko inbertsioa ekarri zuen Europatik, Estatu Batuetatik, Txinatik eta beste herrialde batzuetatik.\nEgoera historikoak direla eta, Kazakhstan herrialde etnikoki anitza bihurtu zen. Lehen presidenteak Kazakhstango pertsona guztien eskubideen berdintasuna ziurtatu zuen, kidetza etnikoak eta erlijiosoak estatu politikaren printzipio gidari gisa. Hau izan da etxeko politikan egonkortasun eta bake politikoa jarraitzea ekarri duen erreforma nagusienetako bat. Erreforma ekonomiko eta modernizazio gehiagoren bidez, herrialdean ongizate soziala handitu da eta gero eta klase ertaina sortu da. Are garrantzitsuagoa dena, Hiriburua Almatitik Nur-Sultan Kazakhstango zentro administratibo eta politiko berria izatera, herrialde osoaren garapen ekonomikoa areagotu da.\nNursultan Nazarbayev-ek herrialdearentzat zuen erronka garrantzitsuenetako bat Kazakhstan-en 2050 estrategia izan zen. Programa honen helburua da Kazakhstan munduko 30 herrialde garatuenetako batean sustatzea. Kazakhstanen ekonomia eta gizarte zibila modernizatzeko hurrengo fasea jarri du abian. Programa honek bost erreforma instituzional ezarri ditu, baita ekonomia eta estatuko instituzioak modernizatzeko Nazio Batuen 100 Hormigoizko Planaren plana ere. Nazioarteko harreman diplomatikoak eta eraikitzaileak garatzeko lehen lehendakaria gaitasuna izan da herrialdearen garapenaren faktorea eta milioika euroko inbertsioa eragin du Kazakhstanera. Bien bitartean, nire herrialdea Munduko 50 ekonomia lehiakorrenen artean sartu da.\nLehen presidentearen ondarea nabarmentzea estatu nuklearra ez jarraitzea izan zen. Promesa honek Semipalatinsk-en munduko probarik nuklearrik handiena duen gunea itxi zuen, baita Kazakhstango arma nuklearren programa bertan behera uztea ere. Elbasy Eurasian integrazio prozesuak bultzatzen dituen liderretako bat ere izan zen. Integrazio horrek Eurasiako Ekonomia Batasuna ekarri zuen, herrialde, herrialde eta elkarteen ondasun, zerbitzu, lan eta kapitalaren fluxu askeak ziurtatuz, eta Kazakhstan eta bere ingurukoei onura ekarri die.\n2015ean, Nursultan Nazarbayev lehen presidenteak hauteskundeak bere azkena izango zela iragarri zuen eta "behin erreforma instituzionalak eta dibertsifikazio ekonomikoa lortuta; herrialdeak konstituzio-erreforma bat egin beharko luke, presidentetza parlamentura eta gobernura boterea transferitzea ahalbidetuko duena."\n2019an bere kargua utzi eta berehala Kassym-Jomart Tokayev ordezkatu zuen, lidergo berriak funtzionatzen jarraitu zuen lehendakariaren garapen ekonomiko eta nazioarteko lankidetza eraikitzailearen espirituan.\nTokayev presidenteak bere azken artikuluan aipatu zuen moduan: "Zalantzarik gabe, benetako politikari batek bakarrik, jakintsua eta aurrera begirakoa, bere bidea aukeratu dezake, munduko bi zatiren artean - Europa eta Asia, bi zibilizazio - Mendebaldea eta Ekialdea, bi sistema - totalitarioa eta demokratikoa. Osagai horiekin guztiekin, Elbasy estatu mota berri bat eratzeko gai izan zen Asiako tradizioak eta Mendebaldeko berrikuntzak konbinatuz. Gaur egun, mundu guztiak ezagutzen du gure herrialdea bakea maite duen estatu garden gisa, eta modu aktiboan parte hartzen du integrazio prozesuetan ".\nBisita Belgikara, 12ko ASEM gailurrerako\nGai erlazionatuak:Aigul Kuspan enbaxadoreaBelgikaneuEuropako BatzordeakEuropako parlamentuakEuropar BatasunaezaugarriKazakhstango lehen presidente ohi Nursultan Nazarbayevfull-imageGoogle NewsKazakhstanNursultan Nazarbayevpolitika\nNola funtzionatzen dute # 5G konexioek?\n#Europol - Errumanian eta Espainian EBko ekonomian sartzea eragotzi duten milioika euroko moneta faltsuak


Bi orduko bertso jarduna "serio, parrez, suabe" - Oñati - Goiena.eus\nBi orduko bertso jarduna "serio, parrez, suabe"\nIrati Agirreazaldegi 2006-01-06 16:56\nZubikoa kiroldegia jendez lepo bete zen, 600 lagunetik gora ziren bertan, Errege bezperako bertso saioa entzuteko. Sei bertsolari oholtza gainean, seirak Txapelketako finalistak: Aitor Mendiluze, Amets Arzallus, Andoni Egaña, Maialen Lujanbio, Igor Elortza eta Unai Iturriaga. Egoitz Aizpuru oñatiarraren esanetara jardun zuten bertsotan.\nTxalo eta oihu artean hartu zituzten zaleek bertsolariak eta agurren ostean guztiek ofiziotan egin zuten. Umore kutsuan batzuek, serio besteak eta goxo antzean ere bai, Egañak azken agurrean esan zuen modura.\nSerio antzean hasi zen saioa, baina Iturriagak eta Lujanbiok jendearen barreak lapurtu zituzten. Bikotea ziren eta Gabonetan Unaik oparitutako kolonia oraindik Maialenek ez duela erabili esan zien gai jartzaileak.\nAmets Arzallus egun hartako misioarekin bat ez zetorren ertzainaren paperean ipini zuen gai jartzaileak. Oñatin, gaztetxearen eraistea aipatu gabe ezin utzi eta hiru bertso polit bota zituen hendaiarrak.\nOndoren berriz ere ofiziotan egin zuten seirek, bikoteak aldatuta. Tabakoaren legeaz jardun zuten Mendiluzek eta Elortzak; Lujanbiok eta Egañak jubilatutako emaginaren eta enterratzailearen ahotik kantatu zuten eta bertsoaldi honetan ale politak entzun ahal izan ziren. Unaik eta Ametsek fikziozko gai bati eutsi zioten gaztelu baten topo egin zuten mamuaren eta ikertzailearen arteko elkarrizketan.\nMendiluzek bakarka jardun zuen eta berriz ere egin zuten gero ofiziotara.. Maialenek eta Aitorrek saio polita egin zuten errege bezperan lorik egin ezinda altxatu den umearen eta opariak ipintzen ari den aitaren paperean.\nSeina punturi erantzun zieten Egañak eta Iturriagak ondoren, eta entzun zen ale politik; txapelketa, gaztetxea, eliza eta Gabonak izan zituzten gai.\nLantegira eraman zituzten bertsolariak ondorengo bi bertsoaldietan. Mediku azterketa izan zen lehenengo gaia eta kopletan bi langileren arteko eztabaida entzun genuen ondoren. Jaialdiari Gabon kutsurik ere ez zitzaion falta izan; lagun izkutuaren jolasa egin baitzuten bertsolarien artean.\nPuntuka amaitu zuten saioa eta erre barik egindako bi orduak izan zituzten gai. Egañak argüí utzi zuen saiorako ideiak sobera baina hatzazkalak faltan zituela.\nBi ordu pasa bertsozale oñatiarren gozagarri; eta hurrengoan ere han ikusteko nahia azaldu zuten bertsolariek.


Gaueko Aterpea urte osoan zehar irekiko dute - Irutxuloko Hitza : Irutxuloko Hitza\nGaueko Aterpea urte osoan zehar irekiko dute\nZorroagako Gaueko Aterpeak orain arte abuztuan ateak isten bazituen ere, hemendik aurrera urte osoan irekita egongo da. Gainera, instalazioak hobetu ditu udalak, erabiltzaileen intimitatea hobetu eta segurtasuna bermatzeko asmoz. Eneko Goia alkateak adierazi duenez, udalak duen “zerbitzu garrantzitsuenetako bat” da Gaueko Aterpea.\nInstalazioen hobekuntzari esker, erabiltzaileek eguneroko beharrei hobeto egokitutako espazio duinagoak izango dituzte. Instalazioen hobekuntza dela eta, bi ohe gutxiago ditu aterpeak orain: 22 plaza eskaintzen ditu, eta beste 16 plaza larrialdietarako. Erabiltzaileek gaueko 20:00etatik goizeko 09:00etara erabili ahal izango dute Gaueko Aterpea.\nIaz 143 pertsonek erabili zuten aterpea, horietatik 123 gizonak izan zirelarik eta 20 emakumeak. 2017an ere 143 izan ziren instalazioak erabili zituzten pertsonak, eta horietatik 116 gizonak izan ziren eta 27 emakumeak. Bestalde, 2018ko urriaren 1etik Arrats elkartea da Gaueko Aterpeaz arduratzen dena 452.900 euroko esleipenarekin.\nErlazionatutako edukiaArrats Elkartea


Txikizkako merkataritzak %1,2 gehiago saldu zuen 2015ean - Debagoiena - Goiena.eus\nTxikizkako merkataritzak %1,2 gehiago saldu zuen 2015ean\nLeire Kortabarria 2016-02-08 08:00\nEuskadiko txikizkako merkataritzak %1,2 gehiago saldu zuen 2015eko laugarren hiruhilekoan aurreko urteko epe beretik, Eustaten datuen arabera. Urte arteko tasan, %2,9 hazi ziren salmentak. Ez dira kontuan hartzen zerbitzu estazioak.\nHirugarren hiruhilekoarekin alderatuta, salmentak %0,1 txikitu ziren, urtaroko efektuak kenduta.\nSektoreka, elikadurak %3,6 hobetu zituen salmentak, eta gainerako produktuen sektoreak, %2,4. Automobilgintzarako erregaien salmentak %12,5 murriztu ziren. Hori dena, 2014ko laugarren hiruhilekoarekin alderatuta.\nTxikizkako elikadura merkataritzaren barruan, merkataritza espezializatuak %1,1 hobetu zituen salmentak, eta ez espezializatuak, elikadura nagusi dela, %5.\nBeste produktuen salmentetan, pertsonaren ekipamendurako salmentek gora egin zuten (%4,3) eta baita etxebizitzarako ekipamendurako salmentek ere (%3,9). Beste produktu batzuetan espezializatutako merkataritzak berdin jarraitu zuen. Elikadura ez beste produktuetako ez espezializatutako merkataritza %2,2 murriztu zen.\nLurralde historikoka, Gipuzkoan %0,6ko hazkundea izan zen; Bizkaian, %2,1ekoa; eta Araban %0,5eko murrizketa egon zen.\nPrezioen efektu barik, %1,1eko hazkundea\nPrezioen aldaketak kontuan hartu barik, txikizkako salmentak %1,1 handitu ziren 2014ko laugarren hiruhilekoarekiko.\n2015eko hirugarren hiruhilekoarekiko, benetako salmentak %0,5 jaitsi ziren, urtaroen efektua kendu eta gero.\nElikadura salmentak %2,1 handitu dira termino jarraituetan, eta gainerako produktuen salmentak %1 handitu dira. Erregaien salmentak %2,1 murriztu dira. Elikadura produktuei dagokienez, urte arteko eboluzioa negatiboa izan zen, %1,4 murriztuta. Elikadura nagusi den merkataritza ez espezializatua %7,2 hazi zen. Elikadura ez beste produktuen salmenta ez espezializatua %2,3 murriztu zen. Pertsonaren ekipamendurako salmentan ez zen aldaketarik izan; etxebizitzarako ekipamendurako salmenta %4,7 hazi zen, eta beste kontsumo-ondasunen salmenta %0,7 hazi zen.\nTermino errealetan, Arabako salmentak %1,6 handitu ziren; Gipuzkoakoak, %1,3; eta Bizkaikoak, %0,8; hori dena, 2014ko laugarren hiruhilekoaren aldean.\n2015eko balantzeari dagokionez, txikizkako salmentak %1,3 hazi ziren, termino metatuetan. Zerbitzu estazioak kenduta, gainerako merkataritzaren txikizkako salmentak %2,8 handitu ziren, termino metatuetan, 2014aren aldean. Termino errealetan, sektorea %1,7 hazi da, eta, zerbitzu estazioak kenduta, %1,8.


Aurten ere, Paulinok lezioa eman digu eta bizitza ospatu dugu berarekin. Aurten 100 eta bat udaberriak. Atsegin handiz disfrutatu dugu bere konpainiaz, bere emazteaz (hile bukaeran ere 100 urte beteko dituena), seme-alabak, bilobak eta birbilobak "Zorionak zuri" abestuz eta tarta ederra dastatuz.\nDenok opariak ematen eta Paulinok ilusioz zabalduz. Argi dago hori dela gure egoiliarraren sekretua: ilusioa, umore ona eta plan guztietan partehartzeko irrika.


Demetrio Iriarteren ondarea, digitalizatuta — dantzan.eus\nHemen zaude: Hasiera › Hemeroteka › Demetrio Iriarteren ondarea, digitalizatuta\nDemetrio Iriarteren ondarea, digitalizatuta\nTxistulari eta konpositore handiaren gaineko kontuak eta hark sortutako kantuen partiturak eta doinuak jasota dauden webgunea eguneratzen jardun dute Argazki Artxibokoek, txistulariek eta beste hainbat kidek eta dagoeneko gertu daukate\nDemetrio Iriarte jaio zela 100 urte bete ziren 2015ean eta ekitaldiz betetako urtea izan zen hura. Orduan egindakoak, txistulari handiaren gaineko kontuak eta hark konposatutako doinuak zein partiturak www.demetrioiriarte.com webgunean bildu dituzte. Horretan jardun dute Argazki Artxiboko kideek eta Aretxabaletako txistulari taldeko kideek, digitalizatze lanetan jardun duten beste hainbatekin elkarlanean. Ordenagailuan, tabletean eta telefonoan ere ondo ikusteko moduko webgunea garatzen ahalegindu dira, edonoren eskura egon dadin Iriarteren ondarea.\nLan batzuk bukatu barik\n"Demetrio Iriarteren ehungarren urteurrenean jarri genuen helburuetako bat izan zen haren lan guztia ezagutzea lehenengo, eta horretan jardun genuen. Topatutako lanak aztertu egin dira gero, eta txukundu ere bai; eta oraindik horretan gabiltzala esan behar", adierazi du txistulari taldeko kide den Jokin Antxiak.\nArgazkiak, bideoak –urteurren ospakizunetakoak asko–, audioak eta partiturak daude jasotakoen artean: "Gehienak familiak emandakoak dira eta haren lagunengandik ere jaso ditugu. Beste partitura asko aurretik publikatutakoak ziren eta horiek ere hor sartzea erabaki dugu", dio Antxiak.\nIriartek konposatutako doinu batzuk ezagunak ziren aurretik ere eta Aretxabaletako txistulariek sarri jo izan dituzte horiek. Orain sortutako guztiak biltzea lortu dute, batzuk, gainera, bukatu barik zeudela adierazi du: "Amaitu barik zeuden horiek osatzen ahalegindu gara".\nLanaren zabalkundea helburu\nOÒatin jaio eta Aretxabaletan bizi izan zen txistulariaren lan hori guztia ezagutzera ematea da webgunearen helburua: "Txistularion artean zabaltzea da asmoa, eta bereziki Aretxabaletan eta inguruetan; berak konposatutako doinuak guztiok ezagutzea hain zuzen ere. Webgunean jaso izanak zabalkundean lagunduko duela seguru gaude".\nEgindako lanarekin gustura geratu direla bai txistulariak, bai Iriarteren senideak gaineratu du.


Estatinen adierazpen berriak | Consumer\nEstatinen adierazpen berriak\nEstatinen prebentziozko erabilerak, gertaera kardiobaskularrei aurre egiteko sortutakoak, hazten jarraitzen du, nahiz eta onura erreala oraindik finkatu ez den.\nEstatinak kolesterol-maila murrizteko diseinatutako agenteak dira, eta erreferentzia farmakologiko handienetako bat bihurtzeko bidean dira. Are gehiago zabaldu dira Estatu Batuetako hirietako ur korrontea botika horiekin aberastea proposatu duten adierazpenak. Azken aukera, tratamendu antibiotikoa.\nHiperkolesterolemia prebenitzeko tratamendua ez da jada estatinen helburu bakarra, hau da, hasieran helburu horretarako diseinatutako sendagaien helburua. Espainiako adituek GIBaren tratamenduan izan dezakeen eraginkortasuna azaldu dute.\nAditu horiek berek aurkitu dituzte ondorio antikanerigenoak edo haien onurak, hanturazko zenbait arazo gutxitzeko. Aurkikuntza horiek botiken eraginetatik ur argia ateratzeko egindako ikerketetatik askatu dira. Oraingoz, arauzko instantzien arabera, gaixotasun kardiobaskularretara mugatzen da ofizialki, kolesterol-maila altuak murrizteko gaitasunagatik ez ezik, aterosklerosia, iskemia koronarioa eta bihotz-gelditzea prebenitzeko eraginkortasunagatik ere.\nLehenengo azalpen osagarria Steven Ek argitaratu zuen. Niessen (Cleveland, Ohio) New England Journal of Medicine aldizkarian. Ikertzailearen arabera, C proteina erreaktiboaren eta odol-birperfusioaren aurrean ere eragiten dute botika horiek, arrisku kardiobaskularrari hertsiki lotutako faktoreak baitira. Niessen-ek, «estatinen efektu pleiotropikoa» esamoldearen pean sortu zuenak, optimismo neurrigabez zabaldu zuen estatinek hanturaren aurkako agente gisa zuten potentzialari buruzko espekulaziorako atea, eta aldi berean kardiobabesleak. Argitalpen berean, tamalez, Europan eta Estatu Batuetan, «gaixo egokien %30 eta %50 artean soilik» jasotzen ari zen terapia hori estatinekin tratatzeko.\nEstatinen adierazpen berrien artean, balizko botere antibiotikoa eta GIBaren bidezko infekzioa blokeatzeko gaitasuna nabarmentzen dira.\nLehen adierazpenei jarraiki, estatinek iktusaren, dementzia baskularraren eta Alzheimer gaixotasunaren prebentzioan zuten eraginkortasunari buruzko ikerketak egin ziren; emaitzek etorkizun handia zuten. Onkologoak agente horiek ere aztertzen hasi dira, eta duela hilabete batzuk The Lanceten argitaratutako 10 urteko jarraipeneko lan batek botika horien ondorio antikanerigenoak berresten ditu epe luzera, nahiz eta autoreek baikortasunean moderazioa eskatzen duten eta azterketa handiagoak egiteko eskatzen duten.\nBestalde, Estatu Batuetako Diabetearen Elkarteak (ADA) jarraibide kliniko berri batzuk argitaratu zituen 2003an. Ildo horietan, gaixo diabetikoei estatinekin egiten zaien tratamendua kontuan hartzea gomendatzen zen, haien arrisku kardiobaskularra murrizteko, baita kolesterol-maila normaltzat jotzen diren parametroen barruan dagoenean ere.\nEstatu Batuetako adituek emandako gomendioen arabera, estatinek arrisku kardiobaskularraren murrizketan dituzten ondorio onuragarriak ebaluatu zituzten zenbait lan egin zituzten. Lan horien artean, nabarmentzekoa da The Lancet-en argitaratutako ikerketa britainiar bat, estatinak hartzen dituzten pertsonen herenean murrizten direla iktus bat izateko aukerak.\nHiesa eta infekzioak\nIkerketa Zientifikoen Kontseilu Goreneko (CSIC) espainiar ikertzaile-talde batek frogatu du, bestalde, estatinak ere gai direla agente antirretrobiral gisa jarduteko eta giza immunoeskasiaren birusaren (GIB) erreplikazioa eragozteko. La Paz eta Príncipe de Asturias ospitaleekin (biak Madrilgoak) eta Bartzelonako Unibertsitateko Farmakologia Sailarekin lankidetzan egin da ikerketa, eta estatinen eraginkortasuna babesten du, orain arte hiesaren aurkako beste tratamendurik jaso ez duten sei pazienteren lagin aztertu batean oinarrituta.\nIkertzaileek ate batzuk identifikatu zituzten zelula-mintzean, eta horietatik birusak zelulan sartzen dira, eta, bitxia bada ere, kolesterol-eduki handia dute. Halaber, egiaztatu zuten estatinak emanez ate horietako kolesterola kanporatzen bada GIBak ahalmen infekziosoa galtzen duela.\nZelularen infekzioa blokeatzeaz gain, estatinek partikula biralen kanporatze-prozesua eragozten dute GIBa sartu ondoren, irteera ixten diote eta organismoaren gainerako linfozitoak, defentsa-zelulak, infektatu ez ditzan.\nEspainiako zientzialariek uste dute estatinen eta antirretrobiralen eragin sinergikoa ere ebaluatu behar dela, zeren eta, agian, ekintza osagarri bat izan dezakete, eta, batera emanez gero, antirretrobiralen dosia murriztu ahal izango da.\nInfekzioekin zerikusia duen beste aurkikuntza bat da estatinek %19 murrizten dutela paziente kardiopatetan sepsi-arriskua. Sepsia infekzio bati ematen zaion hanturazko erantzun orokor bat besterik ez da, eta, larria denean, organo anitzeko porrota izaten da. Paziente koronarioak bereziki joera handia dute fenomeno horrekiko, heriotza-arrisku handia baitakar.\nBadirudi zenbait mekanismok azal dezaketela estatinen efektu hori. Esperimentazioko animalietan frogatu da sendagai horiek hantura-erantzuna gutxitzen dutela eta immunitate-sistemako zelulak aktibatzen dituztela. Bere beste ekintza bat oxido nitrikoaren superprodukzioa murriztea da, talka septikoaren hodi-zabalkuntzan eta zirkulazio-kolapsoan inplikatutako substantzia.\nHoward Hughes Medical Institute estatubatuarrari atxikitako Washingtongo Unibertsitateko ikertzaileak izan dira estatinek Streptococcus pneumoniak eta Staphylococcus aureus-ek eragindako infekzioen aurkako antibiotiko gisa duten eraginkortasuna neurtzen lehenak. Ikerketaren emaitzak Proceedings of the National Academy of Sciences aldizkariaren azken edizioan argitaratu dira.\nEstatinen onuren gaineko itzalak\nArriskua eta etekina kalkulatzeak inbertsio-estrategia ororen zati den zatidura definitzen du; baina estatinetako ekoizleentzat zatidura hori ez da soilik merkataritza-gorabeherei aplikatzen, baita agente horiek kontsumitzen ari diren gaixoen osasunari ere. Infartua da 65 urtetik gorako pertsonen ospitalizazioaren arrazoi nagusia, eta, azken 20 urteetan, milioi askoko inbertsioa egin da estatinen ekoizpenean. Urteko irabaziak 20.000 milioi dolarrekoak izan dira, beraz, medikuntzaren historiako farmakorik errentagarrienak.\nColumbia Britainiarreko Unibertsitateko (Kanada) ikertzaileek metanalisi bat egin dute bost saiakuntza independente handiei buruzko datuak bilduz, eta, hala ere, ondorioztatu dute estatinek infartuak eta iktus ehuneko txiki batean murrizten dituztela (%1,4). Horrek esan nahi du, bost urtez estatinekin prebentzioz tratatutako 71 paziente hiperkolesterolemikotatik, infartu- edo iktus kasu bakar bat aurreikus daitekeela. Ez du esan nahi albo-ondorioen tasa handia duenik (% 1,8). Baina bai konplikazio-tasa horrek iktusa edo infartua prebenitzeko ahalmena gainditzea. Hala ere, kontuan hartu behar da estatinak ez direla bereiz ematen, baizik eta kardiologiako gizarte nagusiek adostutako koktel baten parte direla, eta maila prebentiboa askoz zifra errespetagarriagoetara igotzen dutela.\nHala ere, ez da inoiz doako panazea. Peter Langsjoen (Texasko Unibertsitatea) ohartu da lotura bat dagoela estatinen erabilera handitzearen eta bihotz-gutxiegitasun kongestiboaren eragina handitzearen artean. Aditu batek fenomeno hori «estatinek eragindako miokardiopatia» gisa bataiatu du, eta agente horiei Q10 koentzima inhibitzeko eta, bide horretatik, bihotzekoa eragiteko errua bota die. 1985ean, Karl Folkersek frogatu zuen infartutako ehunetan Q10 koentzima maila txikia zegoela, eta entzima horren maila txikiagoan infartua okerragoa zela. 2001eko irailaren 5ean, nazioarteko 14 adituk Estatu Batuetako Food and Drug Administration (FDA) delakoari bidalitako eskutitz batek hau zioen: «Premiazkoa da komunitate zientifikoa[…]eta erakunde erregulatzaileek ziurtatu behar dute ez dugula, nahi gabe, bizitzarako arriskutsua den defizita sortzen.[…]milioika pazientetan». Bost urte geroago, estatinak aurreneurri gisa preskribitzen jarraitzen dute mundu osoan, ematen duten onura ekar lezaketen arriskua baino askoz handiagoa dela uste baitute.\neragileak estatinak indicaciones-eu pacientes-eu tratamendu


PRUEBAS de DIAGNÓSTICO – Colegio San Vicente de Paúl Ikastetxea\nComunicaciones generales » PRUEBAS de DIAGNÓSTICO\nHezkuntzako Lege Organikoak (LOE) eta Euskal Autonomia Erkidegorako Oinarrizko Hezkuntzako curriculuma finkatzen duen Dekretuak zehazten dute Hezkuntza, Unibertsitate eta Ikerketa Sailak funts publikoekin mantendutako ikastetxeetan eskolatutako Lehen Hezkuntzako 4. mailako eta Derrigorrezko Bigarren Hezkuntzako 2. mailako ikasleek garatutako konpetentzien inguruko ebaluazio diagnostikoa urtero egin behar dutela.\nEbaluazio hori 2008-09 urtean hasi eta aurreko ikasturtean, 2009-10ekoan, zuen seme-alabak parte hartu duen bigarren aplikazioa egin da. Banakako txosten honetan, hain zuzen, aplikazio horretako emaitzak aurkezten dizkizuegu.\nEbaluazio honetan, oinarrizko konpetentziak neurtu dira; hau da, ezagutzak modu eragingarrian aukeratzeko eta erabiltzeko ikasleek dituzten gaitasunak beren esperientzia pertsonaletik eta hezkuntza arlokotik gertu dauden egoeretan arazoak ebatzi ahal izateko.\nEbaluazio honek ikastetxeko irakasleek egindako ebaluazioa inola ere ez duela ordezkatzen gogorarazi behar dizuegu. Gainera, familientzako informazioa emateko izaera baino ez du.\n2010ean ebaluatutako oinarrizko konpetentziak honako hauek izan ziren:\nï‚· Hizkuntza-komunikaziorako konpetentzia euskaraz.\nï‚· Hizkuntza-komunikaziorako konpetentzia gaztelaniaz.\nï‚· Matematikarako konpetentzia.\nï‚· Gizarterako eta herritartasunerako konpetentzia.\nKonpetentzia horietako bakoitzean, era berean, hiru garapen maila zehaztu dira: hasierakoa, erdi-mailakoa eta aurreratua. Txosten honetan eskuragarri duzuen grafikoan ikusi ahal izango duzue zuen seme-alaba zer mailatan dagoen konpetentzia horietako bakoitzean. Horrez gain, txosten honetako hurrengo orrialdeetan, maila bakoitzaren esanahiaren inguruko deskribapen laburra topatuko duzue.\nZuen seme-alabaren prozesu akademikoaren inguruan eraginik ez duen arren, informazio hau interesgarria irudituko zaizuen uste osoa dut; izan ere, ikasle guztientzat komuna den kanpoko ebaluazioa da eta kontrol guztiak beteta egin dugu kalitatea bermatu ahal izateko.\nHezkuntza guztion kontua da eta, zalantzarik gabe, familiek funtsezko rola betetzen dute prozesu horretan; hori dela eta, emaitza hauek eta ikastetxeak eman diezazuekeen informazioa kontuan hartuta, eskolako emaitzak etengabe hobetu ahal izateko seme-alabari laguntza ematera eta horretara animatzera bultzatu nahi zaituztegu. Ziur dakit zuen laguntzarekin eta ikastetxeak eskain dezakeen elkarlanarekin, guztion artean, Euskadiko hezkuntza hobetzea lortuko dugula.


Hiru morroi lepotik helduta - - Goiena.eus\nHiru morroi lepotik helduta\nElena Laka - Abokatua 2014-06-03 00:00\nBata, oihuka eta garrasika bere onetik aterata. Bestea, barrez eta negar malkotan aldi berean, zotinari ezin eutsiz.\nHirugarrena, txiza praketan bera zeriola. Hirurak lepotik helduta leku publiko batean. Alkohol maila, gure gizartean onartzen den horietakoa.\nEz ziren Justin Bieber ikustera joandako hiru neska nerabe babalore melenga. Hiru gizonkote heldu eta mardul ziren joan zen domekan Eibarko Ipuruan euren futbol taldea lehen aldiz lehen mailara igo zela ospatzen, sentimenduek gainezka eginda.\nErrelatoa egiazkoa da, eta txundituta nauka. Ez baitago munduan, nik ez dut ezagutzen behintzat, horrelako emozio koletiborik sortzeko gai den beste ezer. Izan dira gertakari gogoangarriak politikan, erlijioan, kulturan, bestelako kiroletan, gizartean emozioak sorrerazteko beste, baina horietako bat ere ez zaio orpora iristen futbolari. ETAren su-eten iraunkorraren iragarpena, norbere alderdia hauteskundeetan gailentzea, Tourra, Bruce Springsteenen kontzertua… Gertakizun garrantzitsuak, masiboak, pertsonen sensibilitatea uki dezaketenak, emozioa sor dezaketenak, baina bat ere ez da konparagarria futbolak sorrerazten duela erakutsi diguten hori bezalakoa.\nOro har (orokortasunak orokortasun) gizonkote heldu mardulek ez dituzte euren emozioak modu nabarmenean erakusten jende aurrean, ez gure gizartean behintzat.\nBi galdera sortzen zaizkit orduan: zer dauka futbolak gainezkako sentimenduak eragiteko gai dena pertsonengan, eta zer dela eta gizon horiek ez daukate pudorerik sentimenduak nabarmen adierazteko futbola tartean, eta ostera ez bizitzako beste alderdi askotan?\nGaldera horietarako erantzunik topatu ez izanak gutxiengoan jartzen nau, badakit. Baina ikasi dut: ezin da gehiengoaren aurka egin, baina hala ere minorian bizitza asko dago. Eta emozio ugari sortzerik eta adierazterik. Nahiz eta praketan txiza egin ez.


Azterlan | Sentsore eta monitorizazio-elementuen egokitzapena instalazio metalurgiko industrialetan erabiltzeko REVaMP proiektuaren helburua da metalak berreskuratzeko industriaren eraginkortasun energetikoa eta produktibitatea optimizatzea.\nSentsore eta monitorizazio-elementuen egokitzapena instalazio metalurgiko industrialetan erabiltzeko REVaMP proiektuaren helburua da metalak berreskuratzeko industriaren eraginkortasun energetikoa eta produktibitatea optimizatzea.\nAZTERLAN Zentro Teknologikoak labe birakari bidezko aluminio finketa prozesua hobetzera zuzentzen ditu bere ahaleginak, GHI Hornos Industriales, Inatec eta Refial enpresen eskutik.\nBerriki izan da REVaMP proiektu europarraren jarraipena egiteko hirugarren bilera, telematikoki egin dena. Bilera horretan, partzuergoko kideek proiektuari dagozkion alor desberdinetan egindako aurrerapenak bateratu dituzte. Hala, gai-zerrendako puntu nagusietako bat izan da ArcelorMittal Bremen, Sidenor (Basauri), Grupal Art, Refial eta Exide enpresen instalazioetan ezarriko diren sentsore, ekipamendu eta monitorizazio eta kontrol dinamikoko sistemen garapen eta egokitzapen maila aztertzea industria-instalazio metalurgikoen baldintzak kontuan izanda.\nLan bilkuran, Azterlan Metalurgia Ikerketa Zentroak, GHI Hornos Industriales, Inatec eta Refialekin batera parte hartzen duen garapenen aurrerapena ere aurkeztu du, aluminioa labe birakarian fintzeko prozesuaren eraginkortasun energetikoa eta produktibitatea optimizatzeko.\nHondakinetatik eratorritako erregai berria, aluminioaren kalitate metalurgikoaren kontrola eta kontrol-teknologia berritzaileak\nAlde batetik, AZTERLANek ibilgailuak zatikatzeko makinaren hondakinetatik eratorritako erregaiaren konbustioaren inguruan egiten ari den azterketaren berri eman zuen. Erregai hau aluminiozko txatarra aurreberotzeko erabiliko da, labe birakarian kargatu aurretik. Helburu honekin, GHI Hornos Industriales enpresak bero-trukagailu bat sortuko du. Erregaiaren karakterizazioa egiteaz eta atmosfera oxidatzaileetako errekuntza-zinetika aztertzeaz gain, metalurgian espezializatutako Zentro Teknologikoak ingurumenarekin lotutako ezaugarriak ere zainduko ditu, hala nola errekuntza-gasen eta errekuntza-ganberan sortutako hondakin solidoaren konposizioa.\nEra berean, AZTERLANek aluminio-aleazioen kalitate metalurgikoa neurtzeko ekipo bat ere sortuko du proiektuaren baitan eta honi dagozkion aurrerapen berri eman zuen bileran; baita algoritmo ebolutiboen bidez irtenbide baikorrak bilatzeko eta hautatzeko emandako urratsen berri ere. AZTERLANeko taldeak, halaber, partzuergoak SaaS soluzio baten bitartez ezarriko duen eredu eta optimizatzaileen banaketa-, interkonexio- eta sarbide-lanen alorrean egindako aurrerakuntzak ere azaldu zuen.\nHonela, AZTERLANeko hiru ikerketa-ildo ari dira elkarlanean REVaMP proiektuaren baitan: Ingurumen eta Iraunkortasun ikerketa lerroa, Aluminio eta Material Arinen ikerketa-lerroa eta Adimen Artifiziala eta Soluzio Teknologiko Aurreratuak ikerketa-lerroa. GHI Hornos Industriales, Inatec eta Refial taldeek garatutako aurrerapenak, Refial enpresaren instalazioetan testatuko dira, pilotu eran.\nAZTERLANeko ikerketa-taldeak REVaMP proiektuaren barruan egindako aurrerapausoak azaldu zituen modu telematikoan egindako 3. jarraipen-bileran


Zerbitzu bateratuak | Zaintzen | Servicios integrales y asistenciales\nNeurrira prestatutako konponbideak, kalitate gorenekoak eta zerbitzu multzo handia\nGarbiketako eta mantentze-lanetako zerbitzu bateratuak\nZaintzenen konponbideak ematen ditugu gure bezeroen beharren arabera, eta kalitaterik onena zein zerbitzu sorta handia bermatzen ditugu.\nMakina eta erreminta multzo modernoa dugu edozer zoru edo gainazal mota tratatzeko: zorua urez garbitzeko makinak, «hidrogarbigailuak», distiragailuak, ekorgailuak, mikrozuntzezko sistemadun pertika teleskopikoak, lainoztagailuak eta langarreztagailu elektrostatikoak, besteak beste.\nBarneko guneak garbitzea\nZerbitzu horrek barne hartzen ditu instalazioak kontserbatzeko, zaintzeko eta mantentzeko behar diren garbiketa-lan denak.\nBezero bakoitzaren behar partikularrak aztertu eta gero, gure garbiketa-espezialistek neurrira eginiko zerbitzu bat diseinatu, ezarri eta aplikatzen dute, eta, horri esker, garbiketa- zein higiene-mailarik handiena bermatzen dugu.\nGarbiketa- zein mantentze-lanak egiten ditugu bulegoetan, hezkuntza-zentroetan, kirol-instalazioetan, administrazioko bulegoetan, dendetan edo azalera handietan.\nEraikin bereziak garbitzea\nGero eta eraikin gehiagok, birgaituek nahiz berriek, banaketa eta elementu arkitektoniko bereziak dituzte, eta merkataritzarako edo administraziorako erabiltzen dira.\nEraikin horien eraikuntza-materialen tratamendurako eta garbiketarako konponbide tekniko egokiak moldatzen eta ekartzen espezializatuta gaude, eta beren kontserbazio eta iraupen egokiak ziurtatzen ditugu, instalazioetako garbiketa eta mantentze-lanen maiztasuna urritu gabe.\nOhiko erabilerako bulegoetako garbitasun- eta higiene-mailak mantentzeaz gain, langile kualifikatuak eta makina beharrezkoak ditugu beste elementu batzuen garbiketaz arduratzeko:\nAlfonbren eta moketen garbiketaz\nGainazal eta fatxada beiradunen garbiketaz\nZoruen garbiketa mekanikoaz\nGune industrialetan gaude, eta denontzako guneen, bulegoen, komunen eta aldagelen garbiketa arrunta egiten dugu, bai eta ekoizpen-eremuetako, korridoreetako edo nabeetako inguruko mantentze-garbiketa ere.\nGainera, lan-prozedura pertsonalizatuak eratu eta ezartzen ditugu bezero bakoitzaren beharren arabera, bere ekoizpen-prozesuaren parte integratzaile gisa.\nGure bezeroen eta beren instalazioen estaldura gehigarrirako, langile prestatuak eta gaituak ditugu garbiketaz haratagoko zereginak betetzeko, inguruko itxurarekin lotuta, adibidez, lorezaintzako-lanak edo sarbideak eta kanpoko partzelak garbitzea.\nEspezialistak gara garbiketan\nFATXADAK, BEIRADUN GAINAZALAK, SABAIAK, ZORUAK, GRAFITIAK, TAPIZERIA…


Genero parekotasuna archivos - Page 3 of 25 - Mugarik Gabe\nEstatuak indarkeria matxisten biktimei erreparazioa emateko eskubidea bermatu behar du.\nEstatu espainiarra, Euskal Herria, Genero parekotasuna, Latinoamerika\nUrriaren 22an eta 23an Memoria Eraikiz jardunaldiak egin ziren, Mugarik Gabe erakundeak antolatuta. Luz Maceirak memoria kolektiboa eraikitzeko beharra aldarrikatu zuen, beharrezko erreparazioa eta justizia soziala emateko, eta María Naredo abokatuak erakundeek ere erreparazioa emateko betebeharra dutela adierazi zuen\n2020 Jardunaldiak Memoria Eraikiz\nUrriaren 22an eta 23an "Indarkeria matxisten biktima eta biziraun duten emakumeen memoria" MEMORIA ERAIKIZ jardunaldiak egingo ditugu Bizkaia Aretoan (Abandoibarra, 3). Urriaren 23an arratsaldean Barrainkua Gizarte Etxean (Barrainkua, 5) Memoria Eraikiz proposamen artistikoa Hortzmuga Teatrorekin batera egingo dugu.\nMemoria Eraikizekin bagoaz arabara.\nEuskal Herria, Genero parekotasuna, Kanpainak eta Proiektuak\nIrailean Arabara itzuliko gara Memoria Erakizekin. Indarkeria matxistari aurre egin dioten emakumeen ahotsak Agurain eta Kanpezuko herrietan zabalduko da oraingoan.\nAlderdi politikoentzako indarkeria matxisten kontrako proposamenak\nEuskal Herria, Genero parekotasuna, Mugarik Gabe\nHauteskundeak gainean izanik, berriro ere plazaratzen dugu egin genuen indarkeria matxisten aurkako borrokarako gomendioen dokumentua.\nKolaborazioak, Genero parekotasuna\nHausnarketak irtersekzionalitatea eta feminismoak\nGenero parekotasuna, Kategoria gabe, Kolaborazioak


129 blog izan dira guztira Blogetan! Euskal blogariak lehian txapelketa honen bigarren edizioan parte hartzen daudenak. Asteburu honetan izena emateko epea bukatu da eta gaurtik aurrera bozkatzeko fasea zabalduko dugu.\nBaina hori baino lehenago parte hartzen dauden blogen errepasoa egingo dugu. Izan ere, 129en artean, denetarik daukagu!\nBigarren edizioko parte hartzea\nGuztira 129 blog daude izena emanda.\nLehenengo edizioan 115 blog izan ziren parte hartu zutenak. Beraz, marka hau gainditu dugu oraingoan.\nLehiatzen dauden 129 horiek aztertuta, aniztasuna nabarmena dela ikus genezake:\nKultura arlokoak nagusi dira, 58 blog aurkeztu direla kategoria honetara lotuta; kategoria honetan parte hartzen duten blogen gaiei dagokionez, aniztasuna nagusi da: kultura orokorrean lantzen dutenak, edo hesparru zehatzak: zinema, musika, literatura, sukaldaritza...\nAisialdia kategorian 27 blog batu dira eta hauetan gai nagusia kirola dela esan genezake.\nGizarte eta politika kategorian, bestalde, 21 blog sartu dira.\nZientzia eta teknologia kategoriaren barruan 23 blog esleitu dira; honetan esan genezake bi alorrak orekan daudela, gai hauek lantzen dituzten blog kopuru berdintsua dago bata eta bestean.\nEta orain... botoak eskaintzeko garaia heldu da! Atsegin dituzun blogei zure botoa eskaini diezaiekezu. Zelan? Twitter eta webgune honen bidez zuzenean.\nZeintzuk izango dira blog finalistak? Oraingoz bozkatzen hasi eta martxoaren 13an jakingo dugu hori. Publiko eta epaimahaikideen botoen batuketaz erabakiko da zeintzuk izango diren kategoria bakoitzeko hiru blog finalistak.\nHasi botoak eskaintzen!\nposted by Kepa Diegez @ 8:44 AM